Razgovori sa predstavnicima nemačkog preduzeća o sanaciji vodovodne mreže u Smederevskoj Palanci – Palanačke novine\nU kabinetu predsednika Opštine Smederevska Palanka, Toplice Pintorovića, održan je radni sastanak čija su tema bili projekti za sanaciju i revitalizaciju vodovodne mreže. Sastanku su, pored domaćina, prisustvovali Jordanka Bjelić, direktorka beogradskog predstavništva nemačkog preduzeća „JIE engineering“, dr Hajke Burhard, Dušan Vuković v.d. direktora JKP „Vodovod“, Miloje Radosavljević iz JP „Palanka“ i Vesna Gojković šef Odseka za katastar nepokretnosti.\nNemačko preduzeće bavi se projektima i poslovima sanacije i izgradnje vodovodne mreže, što je, imajući u vidu situaciju u Smederevskoj Palanci, jedan od prioriteta opštinskog rukovodstva.\nIstaknuto je da će razgovori biti nastavljeni u cilju postizanja dogovora o realizaciji projekta zamene dotrajalih vodovodnih cevi u mreži.\nNext story Završna svečanost Festivala književnog stvaralaštva na selu i o selu: KULTURA KAO ZALOGA BUDUĆNOSTI\nPrevious story Hit foto: RODITELJSKI SASTANAK 1. FEBRUARA 2017.


Kako da upoznaš svoju decu sa novim partnerom - WANNABE MAGAZINE\nKako da upoznaš svoju decu sa novim partnerom\nNeko je postao deo vašeg života, iako se niste ni nadali da će se to dogoditi. I taj neko je sasvim pristojan tip, ne najmanje zbog toga što se uopšte nije zbunio kada ste mu rekli da imate decu i izjavio kako bi voleo da ih upozna. Prošli ste kroz sumnje i dileme i najzad ste spremni da potvrdite svoj odnos i da novom partneru zaista date mesto u svom životu – a to znači i u životu vaše dece. Kako to da izvedete?\nNemojte praviti od toga neki veliki trenutak – deca prihvataju stvari onako kako su im one predstavljene, kad su mala. Njima možete prosto reći da mama ima momka koji je mnogo dobar i on želi da ih upozna i da se sa njima druži, pa ćete zajedno ići u poslastičarnicu, u park, u bioskop. Organizujte neku aktivnost koju deca inače vole i prijavite novog učesnika. Sa starijom decom ćete morati ozbiljnije da razgovarate i da odgovarate na nezgodna pitanja, pri čemu treba da budete sasvim iskreni. Nemojte ih kritikovati, ako negoduju i uopšte nisu srećni zbog vas – dozvolite im da izraze svoja osećanja i zamolite ih da uvaže vaša i da daju šansu vašem novom partneru.\nVaš novi partner je verovatno već saznao ponešto o vašoj deci, ali za susret ćete ga pripremiti tako što ćete mu reći šta vole, a šta ne vole, koji sadržaji i igre su im omiljeni. Možete mu predložiti da manjoj deci donese neki poklon, kako bi “probio led” i opisati neke igre koje oni vole da igraju, kako bi se bolje snašao.


Otvorena savetovališta i Centar za vantelesnu oplodnju | NIJE SVEJEDNO FONDACIJA\nOtvaranju savetovališta u Domu zdravlja “Savski venac” prisustvovao je i Ministar zdravlja Zlatibor Lončar, koji je naveo da se vantelesnom oplodnjom godišnje rodi oko 2.000 beba i da je država preduzela brojne korake kako bi se pomoglo parovima koji prirodnim putem ne mogu da se ostvare kao roditelji. Država plaća tri pokušaja VTO, povećana je i starosna granica sa 40 na 42 godine a sve u cilju povećanja nataliteta. “Imali smo zahteve da se napravi Banka jajnih ćelija, spermatozoida, i napravili smo je. Tada se javio drugi problem da nema dovoljno donora. Doneli smo odluku da u sledećoj godini nađemo novac pa da plaćamo ženama koje budu donirale jajne ćelije”, rekao je ministar.


Održan informativni sastanak sa dobitnicima stipendija programa mobilnosti – University of Sarajevo International Relations Office\nOdržan informativni sastanak sa dobitnicima stipendija programa mobilnosti\nNa osnovu raspisanih 39 Erasmus+ konkursa u zimskom semestru akademske 2018/2019. godine, koji su bili objavljivani na našim veb-stranicama http://www.unsa.ba/stipendije i www.international.unsa.ba/konkursi, zaprimljeno je nekoliko stotina prijava, te je odabrano 140 studenata, nastavnika i saradnika Univerziteta u Sarajevu, tj. stipendista Erasmus+ programa, da dio svoje akademske edukacije odnosno akademskog/administrativnog rada i usavršavanja provedu na partnerskim univerzitetima u zemljama Evrope.\nTim povodom Služba za međunarodnu saradnju Univerziteta u Sarajevu je 11. januara 2019. godine organizirala informativni sastanak sa stipendistima, pri čemu su im predstavljene sve potrebne akademske i administrativne informacije, od njihovih prava, obaveza i odgovornosti, a koje ih očekuju prije, u toku i nakon mobilnosti. Ovo je ujedno bila prilika da se stipendisti međusobno upoznaju i razmijene dosadašnja iskustva na programima mobilnosti. Nakon prezentacije održana je i aktivna sesija pitanja i odgovora za bolje definiranje njihovih aktivnosti u budućnosti.\nUčešćem u programima mobilnosti Univerzitet u Sarajevu je omogućio da nekoliko hiljada studenata, nastavnika i saradnika učestvuje u akademskoj i administrativnoj mobilnosti sa partnerskim univerzitetima širom Evrope. Od 2008. godine Univerzitet u Sarajevu je prisutan u evropskim obrazovnim programima kroz Erasmus Mundus i CEEPUS, od 2014. u programu Mevlana, a od 2015. godine i kroz Erasmus+ program. Još od prije Univerzitet u Sarajevu je aktivan u obostranoj mobilnosti kroz bilateralne sporazume ili programe vlada stranih predstavništava u Bosni i Hercegovini.\nNext story Erasmus+ Sveučilište u Splitu – zimski semestar 2019/2020\nPrevious story Erasmus+ konkurs, Univerzitet Beira Interior (ponovljeni poziv), ljetni semestar 2018/2019


Vučić najavio formiranje vlade do 16. juna | Izbori u Srbiji 2016 | Al Jazeera Balkans\nVučić najavio formiranje vlade do 16. juna\nMandatar za sastav nove vlade Srbije nastavit će razgovore s predstavnicima SPS-a i JS-a te još nekim strankama.\nVideo of GHB7yYGfyIQ\nMandatar za sastav nove vlade Srbije Aleksandar Vučić izjavio je nakon razgovora sa predstavnicima nekoliko stranaka, da su neke dileme o tome ko će biti u vladi razjašnjene, a da su se pojavile neke nove.\n"To je uvek dobro, razgovarao sam sa ljudima koji u najvećem delu ne misle isto ili slično po brojnim pitanjima, to je dokaz da možemo da razgovaramo i dokaz drugačije atmosfere u Srbiji za koju verujem da ćemo svi zajedno uspeti da napravimo u budućnosti", rekao je Vučić za RTS nakon konsultacija u Skupštini Srbije.\nVučić je rekao kako se i dalje nada da će vlada biti formirana do 16. juna, a ako se bude kasnilo to će biti, kako kaže, do 10 dana.\nNa pitanje da li će biti promijenjeni zakoni o vladi i ministarstvima, Vučić je naveo da je to moguće.\nVučić navodi i da će sa Socijalističkom partijom Srbije i Jedinstvenom Srbijom nastaviti razgovore, kao i sa još nekima i to uskoro.\nUpitan da li to što se najviše u razgovoru zadržao sa Liberalno demokratskom partijom znači da će ta stranka ući u vladu, Vučić je rekao da misli da su se sve stranke podjednako zadržale, osim onih koji su se novinarima žalili, a da je korektno na tom sastanku razgovarao sa Čedomirom Jovanovićem i Nenadom Čankom, zbog čega je trajalo nešto duže.\nVučić je kazao da je vođi pokreta "Dosta je bilo" Saši Raduloviću na sastanku rekao u lice istinu i sve što misli o njemu, a da Radulović na sastanak nije ni došao da priča.\nNakon svega deset minuta, predstavnici pokreta „Dosta je bilo“ napustili su sastanak sa Vučićem o konsultacijama za formiranje nove vlade zbog navoda da ih je Vučić vrijeđao, javlja Anadolija.\n„Nakon ulaska i pozdrava sa mandatarom, on je ukratko ispričao ono što priča na medijima, kako Srbija napreduje i kako mu je teško da sačini vladu. Govorio je i o vladavini prava, a prva stvar koju sam mu rekao bila je da kad smo kod vladavine prava, da sam došao da mu uručim tužbu koju odbija da primi, za klevetu, i da to postavlja primer nepoštovanja institucija sistema, da premijer ne primi tužbu duže od dve godine“, ispričao je Radulović.\nOn je dodao da je „premijer odmah počeo da vređa, počeo da koristi reči 'lažov' i 'lopov'“.\n„Nakon toga, mi smo uručili naš program sa 20 tačaka onoga što treba da se uradi u Srbiji za godinu dana da bi se uspostavio red i postavile stvari na svoje mesto. Za to vreme je premijer nastavio da vređa, viče, onda smo praktično govorili uglas jedno vreme i na kraju smo završili razgovor i izašli“, naveo je Radulović.\nKako je dodao, delegacija pokreta „Dosta je bilo“ nije vrijeđala mandatara Vučića, "već smo mu samo rekli i objasnili zašto mu uručujemo tužbu" te su mu dali svoj program.\nVučić je ranije danas završio konsultacije sa liderom Srpske radikalne stranke Vojislavom Šešeljom, sa kojim je razgovarao blizu 50 minuta.\nŠešelj neće biti u vladi\nLider Srpske napredne stranke i Šešelj su razgovarali u četiri oka.\nTo je, prema Šešeljevim riječima, bio njihov prvi susret nakon osam godina, a mandataru je prenio da neće biti dio buduće vlade.\nŠešelj je novinarima u parlamentu rekao da je odmah na početku razgovora Vučiću saopćio da je SRS spreman na saradnju i koalicioni sporazum pod uvjetom da on i njegova vlada napuste politiku učlanjenja u EU i preorijentiraju se na integraciju sa Rusijom.\n"Za sve bi se moglo naći rešenje ako odustane od EU i na tome sam insistirao. To je među nama provalija koja se ne može prevazići bez promene vladine politike", prenio je Šešelj, primijetivši da je Vučić takvim stavom, prema njegovim riječima, bio razočaran.\nUpitan kako je izgledao njegov susret s Vučićem nakon osam godina, koliko nisu imali nikakvog kontakta, Šešelj je rekao da je bilo kao da su se vidjeli prvu put u životu.\n„Susret je tako izgledao, kao da se prvi put upoznajemo“, rekao je Šešelj i dodao da danas nijedne reči nije bilo o njihovoj zajedničkoj prošlosti.\nVučić je konsultacije danas započeo sastankom sa SPS-JS.\nRazgovori o programu, ne o kadrovima [Tanjug / Tanja Valić]\nPotpredsjednik SNS-a Milenko Jovanov izjavio je da tema današnjih konsultacija o vladi neće biti ministarska mjesta i podjela resora, već program nove vlade i njegova realizacija.\nJovanov je za televiziju Pink rekao da je za SNS cilj formiranje vlade koja će nastaviti reforme, ekonomski rast i poboljšanje životnog standarda.\n"Videćemo ko će od učesnika kako da reaguje na te stvari koje su nama najvažnije", naglasio je Jovanov.\nOn je dodao da oni koji budu željeli da razgovaraju o raspodjeli resora neće naći sagovornika u SNS.\nSastanak sa predstavnicima pokreta Dosta je bilo trajao 15 minuta [Tanja Valić / Tanjug]\nSusret s Dačićem\nLider SPS-a Ivica Dačić izjavio je nakon razgovora sa Vučićem da je u najboljem interesu Srbije da se nastavi saradnja sa naprednjacima.\n"Premijer se nasmejao, a videćemo kako dalje", rekao je Dačić, dodajući da je Vučić njemu i lideru Jedinstvene Srbije Draganu Markoviću Palmi detaljnije iznio osnovne konture programa buduće vlade.\nI Marković je rekao da tema razgovora nisu bili resori, već budućnost Srbije, te da je za dolazak investitora potrebna stabilnost, a da će koalicija SPS-JS doprinijeti toj stabilnosti.


Aerozagađenje i COVID-19 - Energija, klima i životna sredina\nZapadni Balkan godinama je jedan od regiona sa najlošijim kvalitetom vazduha u Evropi. Gradovi ovog regiona često zauzimaju i prva mesta na listama najzagađenijih u svetu. Kada se lošem kvalitetu vazduha priključi i globalna pandemija COVID‐19 koja je apsolutno obeležila protekle dve godine i još traje – rezultat je dodatno povećan broj respiratornih oboljenja i veća smrtnost.\nJoš od samog početka globalne pandemije pojavljuju se istraživanja i studije koji povezuju povećan broj obolelih i smrtnih slučajeva usled COVID‐19 u regionima u kojima je vazduh zagađeniji. Ipak, da bi se jasno utvrdilo da zagađenje vazduha doprinosi riziku od smrti od COVID‐19, potrebne su dugoročne epidemiološke studije koje bi uzele u obzir mnoge faktore, a takvi naučni radovi su i dalje u izradi.\nDo sada su ispitivanja iz Kine, Engleske, SAD, Nemačke, Holandije i Italije pokazala da pojačano aerozagađenje može da utiče na povećanje broja obolelih, ali i na povećanu smrtnost od COVID‐19.\nIspitivanje u Nemačkoj pokazalo je da rast koncentracije PM10 čestica povećava smrtnost obolelih od COVID‐19 koji imaju preko 80 godina, i to za 30 odsto kod muškaraca i 35 odsto kod žena.\nKada se ovi podaci uporede, dolazi se do zaključka da aerozagađenje povećava smrtnost od COVID‐19 u svetu za 15 odsto, a u Evropi za 19 odsto.\nGlavni činilac aerozagađenja su praškaste materije (PM), a porast njihove koncentracije od jednog mikrograma po kubnom metru povećava smrtnost od COVID‐19 za 11 odsto. Tokom pandemije, 78 odsto zaraženih bilo je iz pet regiona sa najvećom stopom zagađenja vazduha.\nZagađenje vazduha je najvažniji faktor koji utiče na težinu bolesti i smrtnost od COVID‐19. Broj hospitalizacija raste za skoro 100 odsto u slučaju da je koncentracija PM 2,5 povećana za 20 odsto.\nPraškaste materije dolaze do najsitnijih delova plućnog tkiva i izazivaju oštećenja krvnih sudova. Visoka stopa zagađenosti vazduha dovodi do lakšeg širenja COVID‐19 u plućima, izazivajući teža zapaljenja i stvaranje sitnih trombova.\nNažalost, za region Zapadnog Balkana još uvek ne postoje relevantne studije i istraživanja, što nas sprečava da ponudimo konkretne podatke. Velika je verovatnoća da se ovi podaci ne bi razlikovali u slučaju ovog regiona, čak postoji pretpostavka da bi bili lošiji. I bez uticaja pandemije COVID‐19, zagađen vazduh u regionu na godišnjem nivou izazove više od 30 000 slučajeva prerane smrti.\nSvakodnevno raste broj naučnih studija o vezi zagađenja vazduha i COVID‐19. Da bi se ispravno reagovalo, potrebno je da odluka bude bazirana na valjanim informacijama. Zato je neophodna izrada barem jedne, a po mogućstvu i više studija koje bi analizirale vezu između aerozagađenja i COVID‐‐19 u regionu Zapadnog Balkana. Ovakva ispitivanja moraju biti precizno planirana i izvedena, da bi se mogli doneti adekvatni zaključci i predlozi mera.\nPri predlaganju mera neophodno je uzeti u obzir i stanje zdravstvenih sistema zemalja Zapadnog Balkana. Tokom pandemije su se širom regiona pokazale posledice manjka bolničkih kreveta, imigracije lekara i medicinskog osoblja, nedostatka respiratora i druge opreme, kao i sveopšteg neulaganja. U trenutku u kom su pogođene i pandemijom COVID‐19, pritisak na ove krhke zdravstvene sisteme često prelazi maksimum. Samim tim, neophodan je veći stepen učešća predstavnika sektora zdravstva u procesima donošenja odluka, kako bi se osigurala pravovremena integracija zdravstvenih mera u politike usmerene ka zaštiti životne sredine.\nVlade zemalja Zapadnog Balkana moraju da reaguju i povećaju efikasnost u sprovođenju zakona i odluka u oblasti zaštite životne sredine radi ostvarivanja veće zdravstvene i ekonomske koristi za sve građane. Samo termoelektrane na ugalj na Zapadnom Balkanu odgovorne su za ekonomsku štetu na ime zdravstvenih troškova koji se na godišnjem nivou procenjuju na 1,9‐3,6 milijardi evra, a koju snose građani Zapadnog Balkana.\nCOVID‐19 će u jednom trenutku biti prošlost, ali zagađenje vazduha ne sme da ostane stara „normalnost”. Pravovremena reakcija podrazumeva integraciju mera za unapređenje kvaliteta vazduha u javne politike i planove oporavka od pandemije COVID‐19 u skladu s obavezama iz Zelene agende za Zapadni Balkan, koje su sve države prihvatile.\nMoramo razvijati regionalne multisektorske politike koje će obuhvatati i unapređenje životne sredine i unapređenje javnog zdravstva, jer ovakvi problemi zahtevaju zajedničko, regionalno rešenje.\n Pozzer A,Dominici F,Haines A,Witt C,Munzel T.Lelieveld J, Regional and global contributions of air pollution to risk of death from COVID-19, Cardiovascular Research(2020),116:2247-2253, Dostupno na:


Još jedan Epl skandal u nizu\nDa tehno-skandali nisu "privilegija" samo Fejsbuka i Gugla, potvrđuje i njihov najveći rival - Epl.\nNaime, nakon skandala sa iPhone i iPad uređajima koji su se savijali u džepu korisnika, i skandala sa zamenom baterija, stiže i novi vezan za digitalnog pomoćnika Siri.\nNaime, kompanije koje razvijaju aplikacije za iOS uređaje imale su pristup serverima na kojima se "vrti" digitalni pomoćnik Siri, te su mogle i da pristupe audio zapisima sa uređaja korisnika.\nTakođe, neki od developera su mogli i "uživo" da slušaju mikrofone na korisničkim uređajima (digitalni pomoćnici na iOS i Android platformi uvek rade u pozadini i slušaju govor korisnika očekujući naredbu ili komandu).\nEpl tvrdi da je ovaj problem rešen, te da developeri nisu mogli da pristupe na više od sat vremena audio zapisa. Imajući u vidu brojne afere tehnoloških kompanija u poslednje vreme, nema sumnje da ni ova nije zadnja.


Predsednica Republike Srpske Željka Cvijanović ocenila je zlonamernim pisanja pojedinih medija da će Dan Republike biti obeležen 27. decembra, a ne 9. januara.\nOna je naglasila da će Dan Republike biti obeležen 9. januara 2020. godine isto kao i ranije. Naglasila je da će Dan Republike biti obeležen pod sloganom “Za sva vremena” i da će protokol biti isti kao i do sada.\nOna je podsetila da se prijemi organizuju 27. i 28. decembra, da potom sledi niz događaja 8. januara, a centralni događaj je 9. januara kada će biti održani svečana akademija i defile.\n– Nakon toga, nastavak obeležavanja Dana Republike je 10. januara u Brčko distriktu, s tim što ove godine uvodimo i događaj koji se odnosi na Istočno Sarajevo – pojasnila je Cvijanovićeva.\n“Očekujem bolje rezultate”\nPredsednik Republike Srpske Željka Cvijanović rekla je danas u Bijeljini da je zadovoljna što je Srpska finansijski stabilna i što može da izvršava svoje obaveze, ali je istakla i da postoji još mnogo prostora za unapređenje rada mnogih subjekata u javnom sektoru.\nCvijanovićeva je istakla da će na današnjem sastanku sa direktorima javnih ustanova, preduzeća i fondova sa sedištem u Bijeljini razgovarati o situaciji u tim preduzećima, sagledati planove za period koji dolazi i šta mogu institucije da urade zajedno sa njima u narednom periodu.\nCvijanovićeva je dodala da i jeste i nije zadovoljna radom javnih ustanova, preduzeća i fondova jer uvek postoji prostor za poboljšanja.\nOna je rekla da očekuje bolje rezultate i kada je reč o preduzećima “Šume” i “Elektroprivreda”, jer može bolje i zato je i važna saradnja, prenosi Srpskainfo.


Herodotova istorija - Herodot - Online knjižara Dereta\nBr. str.: 563\nNA AKCIJI: 1.617,00 RSD\nHerodot je, svakako, jedan od velikana koji pripadaju celom kulturnom svetu, a njegovo je ime na listi najznačajnijih i najinteresantnijih svetskih pisaca. Iako ga od nas deli više od dve hilјade godina, on ipak živi kroz svoje delo u svakoj kulturnoj sredini. Zato je sasvim na mestu što ga je isto tako slavni Ciceron nazvao ocem istorije i što su ga, kao takvog, potvrdili i nauka i bezbrojna pokolenja tokom dvadeset i četiri veka.\nDelo ovog pasioniranog putnika, neumornog i radoznalog pripovedača, pobožnog pesnika, slikara lјudskih sudbina i strasnog propagatora slobode i demokratije Periklove Atine, još je uvek tražena i dragocena lektira u skoro svim civilizovanim zemlјama, iako on nije bio, u pravom smislu te reči, ni prvi ni pravi istoričar. Pa, i pored toga, o životu toga velikana, „oca svetske istoriografije“, ostalo nam je vrlo malo, i oskudnih, podataka. Po običaju antičkih velikana, on nije nalazio za potrebno da nam priča o sebi i o svome životu, kao da je znao da će mu slava i ime živeti dokle god čovek bude u mogućnosti, i dokle god bude osećao potrebu, da se bavi proučavanjem svoje prošlosti i, najzad, dokle god bude težio da vaspitava svoj podmladak u duhu lјubavi prema čoveku.


Općina Centar partner Općini Ptuj iz Slovenije u projektu Arheodunav - informativa.ba\nVijesti Lokalne vijesti Općina Centar partner Općini Ptuj iz Slovenije u projektu Arheodunav\nOpćina Centar partner Općini Ptuj iz Slovenije u projektu Arheodunav\nU okviru Interreg Dunavskog transnacionalnog programa u prošloj godini, tačnije od 28. januara do 8. marta, bio je otvoren Treći poziv za podnošenje prijedloga projekata.\nNaime, u prvom koraku aplikantima je zatraženo da iskažu interes i strateški značaj za ovaj program. U drugom koraku, aplikanti koji su prošli predselekciju su pozvani da dostave aplikacijski paket. U okviru programa postoji pet prioritetnih oblasti:\n1. Inovativno i društvena odgovorna dunavska regija\n2. Životna sredina i odgovorna kultura dunavske regije\n3. Bolja i odgovorna energetska povezanost dunavske regije\n4. Dobro upravljanje dunavskim regionom\nKrajem mjeseca maja Interreg Dunav Transnacionalni Program (Interreg Danube Transnational Programme) objavio je informaciju o podržanim projektim u sklopu Trećeg poziva ovog programa. Među podržanim projektima, pod prioritetom koji se odnosi na životnu sredinu i odgovornu kulturu dunavske regije, nalazi se i projekat ARHEODUNAV (ARHEODANUBE). Nosilac ovog projekta je Gradska Općina Ptuj iz Slovenije, a partner između ostalih i Općina Centar Sarajevo. Ukupna vrijednost projekta je oko 2 miliona eura.\nCilj projekta je priprema konkretnih planova, treninga i alata za očuvanje i promociju arheoloških nalazišta i njihovo inkorporiranje u nove turističke inicijative.\nOznake: #Općina Centar Sarajevo #Slovenija


Lowcost in RS » German Wings\nNemačka Low Cost avio kompanija GERMANWINGS objavila je novu promotivnu ponudu i pustila u prodaju avio karte na pojedinim destinacijama po ceni od 39 EUR (cena karte u jednom pravcu sa uračunatim taksama).\nBooking period traje do nedelje (13. oktobar) do 16h, a avio karte koje su na promociji obuhvataju period putovanja do 29. marta 2014. godine.\nSamo večeras (05.07.2012.) od 18h, pa tokom cele noći (noć izmedju četvrtka i petka) sve do 8 časova ujutru traje nova promotivna ponuda Low Cost avio kompanije GERMANWINGS pod nazivom NOĆNA RASPRODAJA AVIO KARATA kada će biti puštene u prodaju avio karte na pojedinim destinacijama po ceni od 29,99 EUR (cena karte u jednom pravcu sa uračunatim taksama).\nBooking period traje tokom cele noći (do 8 časova ujutru), a avio karte koje su na promociji obuhvataju period putovanja od 15. jula 2012. do 30. marta 2013. godine.\nBooking period traje do 17. juna, a avio karte koje su na promociji obuhvataju period putovanja od 24. juna 2012. do 30. marta 2013. godine.\nSamo večeras (24.05.2012.) od 18h, pa tokom cele noći (noć izmedju četvrtka i petka) sve do 8 časova ujutru traje nova promotivna ponuda Low Cost avio kompanije GERMANWINGS pod nazivom NOĆNA RASPRODAJA AVIO KARATA kada će biti puštene u prodaju avio karte na pojedinim destinacijama po ceni od 29,99 EUR (cena karte u jednom pravcu sa uračunatim taksama).\nBooking period traje tokom cele noći (do 8 časova ujutru), a avio karte koje su na promociji obuhvataju period putovanja od 03. juna 2012. do 30. marta 2013. godine.


Pojačano policijsko obezbeđenje u centru Toronta uooči Samita, 24 jun 2010\nDve velike grupacije – G8 i G20 – okupljaju se u petak u Kanadi na trodnevnom samitu da bi razmotrili jedno od najsloženijih pitanja - u kojoj meri vlade moraju da intervenišu da bi pospešile još uvek krhki globalni ekonomksi oporavak.\nLideri G8 i G20 uglavnom se ne sastaju istovremeno. Međutim, s obzirom na izazove sa kojima se suočavaju, ovakav skup ne samo da je pogodan već i neophodan.\nČlanice G8 su najrazvijenije zemlje – SAD, Velika Britanija, Francuska, Nemačka, Kanada, Italija, Japan i Rusija. G20 okuplja, osim pomenutih država, i ekonomije u usponu kao i regionalne sile, kao što su Brazil, Kina, Indija, Argentina, Australija, Indonezija, Meksiko, Južna Koreja, Saudijska Arabija, Turska i Evropska Unija. Ova grupacija čini 90 odsto svetske ekonomije.\nU ovom trenutku SAD traže od Evropljana da ne smanjuju svoj budžetski deficit prebrzo strahujući da bi se oštar rez negativno odrazio na rast privrede.\n„Svako se suočava sa serijom komplikovanih pitanja na koje ne postoji jednostavni odgovori, i svako ima svoje viđenje i interes. U ovom trenutku SAD traže od Evropljana da ne smanjuju svoj budžetski deficit prebrzo strahujući da bi se oštar rez negativno odrazio na rast privrede. Istovremeno, SAD i EU pritiskaju Kinu da ojača svoju valutu i stimuliše domaću potrošnju kao razvojnu strategiju“, kaže Ričard Parker (Richard), profesor Univerziteta Harvard o izazovima sa kojima se suočavaju G8 i G20.\nNajooštrije razlike su u pozicijama dva velika svetska igrača – SAD i Nemačke.\nNemačka kancelarka Angela Merkel pozvala je EU da uvede stroge mere štednje kao odgovor na ekonomsku krizu na starom kontinentu – pre svega na spasavanje Grčke koja je suočena sa ogromnim javnim dugovima. Paket pomoći je omogući predah Atini, ali još nekoliko članica Unije, kao što su Portugal i Španija, mogu se suočiti sa sličnim teškoćama. Međutim, mnogi su zabrinuti zbog zahteva Angele Merkel.\nVašington je naročito kritikovao nemačku kancelarku, ističući da bi zatezanje kaiša u jednoj od najvažnijih ekonomskih regija u svetu, dovelo u pitanje globalni rast.\nRazličiti stavovi Evrope i SAD\nPredsednik SAD Barak Obama uputio je ove sedmice pismo evropskim liderima, tražeći od njih da ne slabe tražnju privatnog sektora, tačnije da se ne usredsređuju samo na izvoz kako bi se obezbedila ekonomska ravnoteža. No, Angela Merkel je odbacila Obamin zahtev, što nagoveštava njihove nesuglasice pa i sukob na samitu u Kanadi.\nSlične su i razlike u stavovima SAD i EU u kojoj meri vlada treba da reguliše finansijsko tržište.\n„Američka administracija želi veoma labavu regulaciju finansijskog tržišta jer na njega gleda kao na pokretačku mašinu rasta svoje ekonomije.\nUčesnici samita se razlikuju i oko toga na koji način regulisati funkcionisanje finansijskih institucija na koje javnost najčešće upire prst kao na spekulante – ofšor banke.\nIstovremeno, Evropljani smatraju da takva labava regulacija predstavlja rizik od novog kruga bankrota na Vol Stritu u narednoj deceniji, za šta oni moraju da plaćaju cenu. Zbog toga se EU zalaže za strožu regulaciju“, kaže profesor Ričard Parker.\nOve razlike ne tiču se samo ekonomskih već i kulturnih vrednosti. SAD stavljaju naglasak na individualnim slobodama, dok Evropa ukazuje na važnost kolektivne odgovornosti.\nDoduše, i Obama se založio za reformu američkog finansijskog sektora, što je i Senat verifikovao usvajanjem odgovarajućeg akta u maju. Obama je tada istakao da se građani moraju zaštiti od štete koju izazivaju finansijski spekulanti.\n„Zbog finansijskih reformi od američkih građana više nikada neće biti traženo da plaćaju račun za greške Vol Strita. Više neće biti spasavanja propalih kompanija parama poreskih obveznika. Tačka“, poručio je Obama.\nMeđutim, Angela Merkel se zalaže za još strože mere.\n„Mi ćemo se pripremiti za ovaj skup tako da nastupimo sa što usaglašenijom pozicijom. To znači uvođenje poreza na banke i oporezivanje finansijskiog tržišta. Nemačka i Francuska se, na primer, zalažu da za krizu plate oni koji su je i izazvali“, rekla je ona.\nUčesnici samita se razlikuju i oko toga na koji način regulisati funkcionisanje finansijskih institucija na koje javnost najčešće upire prst kao na spekulante – ofšor (offshore) banke.\nVelika Britanija se, na primer, zalaže za labaviju regulaciju ofšor banaka nego ostale članice EU, jer joj to omogućava da privuče investicije i čini London glavnim finansijskim središtem. Dodatni pritisak na učesnike biće i veliko očekivanje javnosti, čije je strpljenje sve manje, da pronađu rešenje za ekonomsku krizu.\nNa prethodna tri samita u Vašingtonu, Londonu i Pitsburgu – bilo je više deklaracija o solidarnosti nego konkretnih zajedničkih mera koje bi omogućile napredak.


Web Shop - Google, YouTube oglasi :: PROFESIONALCI\nSRB +381 (11) 4140380\nNekad ste morali dosta novca da uložite u dobar poslovni prostor koji se nalazi u prometnom delu grada, da angažujete osobu koja će da dekoriše i uredi izlog, kako bi obezbedili da roba koju prodajete bude primamljiva velikom broju ljudi koji će proći pored vašeg lokala.\nUnazad par godina, mnogi koji su prepoznali da internet može mnogo bolje da glumi poslovni prostor i za značajno manje para, su izgradili poslovne imperije i postali svetski poznati brendovi. Takve sada mnogo poznate kompanije vrte milionske promete zahvaljući svojim web prodavnicama.\nŠta je web prodavica i koje su njene prednosti?\nInternet prodavnica vaš novi poslovni prostor je isto što i Vaš web sajt, odnosno malo bolji web sajt. Ona je mesto na internetu sa svojim domenom i ima ulogu poslovnog prostora koji ima veliki izlog i precizno razvrstanu robu po oblastima koje prodajete. Radi 24 časa svih 365 dana, a nekad i 366 dana u godini, uvek ima ljubazno osoblje koje pruža sve informacije o svakom artiklu posebno. Dakle, vaša prodavnica radi non-stop sa vrlo malo radnika, san svakog poslodavca da firma radi, radnici ne kasne i uvek pružaju svima koji su zainteresovani sve informacije kako bi opredelili posetioca da kupi izloženu robu... ali ovo nije realno u realnom životu, ali online je sve moguće.\nUlogu dekoratera izloga prepustite nama, mi ćemo vrhunskim grafičkim rešenjima podstaći prodaju vaših proizvoda i iste načiniti primamljivijim. Vi ćete postaviti robu na stalaže i razvrstati je po oblastima i zaposliti samo jednu osobu koja će administrirati vašu web prodavnicu. Dakle, potreban Vam je samo jedan radnik koji će administrirati web shop za optimalne prodavnice do 5000 artikala, i to može biti bilo ko, odnosno nije neophodno znanje web dizajna i programiranja da bi neko bio administrator web prodavnice.\nPrednosti online porodavnice je u tome da vam nije neophodan skup lokal u prometnom delu grada pored koga prodje mnogo ljudi. Prolaze i oni koje vaša roba uopšte ne zanima, a zbog svih njih izdvajate značajna sredstva za mesečnu rentu takvog lokala. Dovoljno je da imate domen, hosting nalog i da obezbedite samo zainteresovanim za vašu robu da pregledaju asortiman uvek kada požele, kao i da kupe onda kada imaju vremena. Vreme je postalo preskupo i niko ga danas nema na pretek, pogotovu ne za duge šetnje i obilaženje radnji širom grada u cilju pronalaženja nekog proizvoda. Danas svi prvo nadju proizvod na internetu, pa onda se upute u radnju da ga kupe, mnogi bi ga čak i kupili online da im je to omogućeno. Poznate su vam i neke banke koje su počele da rade online što Vam govori u prilog da online poslovanje i prodaja postaju sve zastupljeniji.\nKao što smo napomenuli preuzećemo posao dekoratera vaših izloga i vrhunskim grafičkim rešenjima obezbediti da izložena roba bude atraktivnija i primamljivija. Naši programeri će se postarati da funkcionalnost prodavnice bude takva da korisnici kroz laku navigaciju i brzo učitavanje strana imaju brz i lak pregled artikala u prodavnici. Napravićemo sajt koji će biti prilagodljiv mobilnim i tablet uredjajima, odnosno koji će imati odličnu navigaciju na svim tipovima uredjaja. Izvršićemo optimizaciju sajta tako da svako ko putem pretrage iskaže interesovanje za proizvode koje nudite može lako da dodje do Vaše nove radnje.\nPogledajte cenovnik izrade web prezentacija ovde\nSajt koji Vam se dopada


Vlada Srbije održala je sednicu u Nišu – Grad Niš\nVlada Srbije održala je sednicu u Nišu\n· Miloš Jovanović · 29. jula 2014.\nVlada Srbije održala je sednicu u Nišu, na kojoj je pored svečanog dela u kojem je premijer podsetio na istorijske događaje u Nišu 1914. kada je stigla depeša o objavi rata Srbiji održan i radni deo na kojem je Vlada smenila direktore sedam javnih preduzeća u zemlji. Premijer Aleksandar Vučić rekao je da je njihovo razrešenje početak promena u tom sektoru, i da će na kraju tog procesa oko 70 odsto menadžmenta u tim preduzećima biti promenjeno. “Negde ćemo birati vršioce dužnosti već ovih dana, negde ćemo menjati samo direktore, a negde i nadzorne odbore, ali u svim tim preduzećima biće raspisani javni konkursi i biraće se ljudi koji su stručni i najbolji u pojedinim oblastima, rekao je Vučić u Nišu, gde je predsedavao sednicom Vlade povodom stote godišnjice od kako je Nikoli Pašiću, čija je vlada bila izmeštena u Niš, iz Beča stigla depeša kojom je Austrougarska objavila rat Kraljevini Srbiji. Vučić je u Nišu najavio posebne podsticaje za one koji se odluce da pokrenu sopstveni biznis u pet okruga juga Srbije.\nNa svečanoj sednici Vlade Srbije u niškoj Banovini, razrešeni su direktori Železnica Srbije, Aerodroma Nikola Tesla, Diposa, Državne lutrije Srbije, Dunav osiguranja, Direktorata civilnog vazduhoplovstva kao i direktora Agencije za bezbednost saobraćaja. Ovo je početak, i u EPS-u će biti temeljnih promena, ali ćemo se time baviti u danima pred nama, dodao je premijer i zaključio da Vlada neće bežati od najkrupnijih i najvećih promena jer, kako je rekao na sednici Vlade u Banovini, u svemu što radimo možemo da uspemo samo ako prvo sebe promenimo i zamolimo ljude da to isto učine i da sa nama u tom teškom poslu učestvuju.\nRazlog održavanja sednice Vlade Srbije u Nišu nije samo stota godišnjica od početka Prvog svetskog rata, već, pre svega, to što Vlada Srbije nije beogradska, već srpska vlada, rekao je premijer.\nGradonačelnik Niša prof. dr Zoran Perišić imao je čast da bude domaćin ove istorijske sednice Vlade Srbije. On se zahvalio premijeru i ministrima što su odlučili da sednicu održe u Nišu i daju svoj doprinos istorijskom datumu, kada je pre tačno sto godina telegram o obajavi rata Srbiji stigao u Niš. “Zahvaljujem Vladi i predsedniku Vučiću na odluci da dođu ovde i pokažu da nije bitno u kom su gradu, da je Vlada svuda u bilo kojem gradu u Srbiji. Ovaj istorijski datum prilika je da se podsetimo ljudi koji su su znali šta i koga brane. . . branili su svoju zemlju, koja ih je hlebom hranila. Danas je pred nama nova borba protiv kriminala, korupcije i siromaštva i ubeđen sam da ova vlada ima kapacitet da poput naših predaka izađe kao pobednik iz ove borbe”, rekao je gradonačelnik Perišić.\nPremijer Srbije Aleksandra Vučić je najavio da će Srbija 2016. godine verovatno biti zemlja sa najvećim rastom u Evropi. Najavio je da će u septembu “Ikarbus” potpisati više ugovora sa Mercedesom.\nVlada će raznim merama stimulisati da se što više otvaraju radna mesta, otvaranje malih radnji, kao i razvoj domaće poljoprivrede, rekao je premijer i dodao da će naročita pažnja biti posvećena oživljavanju pet regiona na jugoistoku Srbije. Vučić puno očekuje od otvaranja fabrike, , Džonson elektrik” u Nišu, najverovatnije u septembru, ali i od drugih investitora koji će, u narednom periodu, postepeno dolaziti u naš grad.\nSledeća objava: Niš je prvi grad u Srbiji koji je na sednici Skupštine 18.10.2013. usvojio Deklaraciju o podršci borbi protiv trgovine ljudima\nPrethodna objava: Brojne aktivnosti ministra\nHALA ČAIR SPREMNA ZA EUROBASKET 2019.\nNovi asfalt u ulici Dimitrija Tucovića


Borba protiv terorizma kao sadržaj pregovora Republike Srbije o pridruživanju Evropskoj uniji\nFight against terrorism as content of Serbian negotiations on association to the European Union\nterrorism / prevention / European Union / negotiations / Chapter 24 / Srbija / pravo / harmonizacija / Evropska unija / pridruživanje\nSrbija i Evropska unija : pripreme za pregovore o poglavljima 23 i 24 : tematski zbornik radova, 2016, 126-143\nBeograd : Institut za međunarodnu politiku i privredu : Hanns Seidel stiftung, Kancelarija za Srbiju i za Crnu Goru\ninfo:eu-repo/grantAgreement/MESTD/Basic Research (BR or ON)/179029/RS (-179029)\nUR  - http://jakov.kpu.edu.rs/handle/123456789/1015\nPB  - Beograd : Institut za međunarodnu politiku i privredu : Hanns Seidel stiftung, Kancelarija za Srbiju i za Crnu Goru\nC3  - Srbija i Evropska unija : pripreme za pregovore o poglavljima 23 i 24 : tematski zbornik radova\nT1  - Borba protiv terorizma kao sadržaj pregovora Republike Srbije o pridruživanju Evropskoj uniji\nT1  - Fight against terrorism as content of Serbian negotiations on association to the European Union\nauthor = "Subošić, Dane and Kekić, Dalibor",\npublisher = "Beograd : Institut za međunarodnu politiku i privredu : Hanns Seidel stiftung, Kancelarija za Srbiju i za Crnu Goru",\njournal = "Srbija i Evropska unija : pripreme za pregovore o poglavljima 23 i 24 : tematski zbornik radova",\ntitle = "Borba protiv terorizma kao sadržaj pregovora Republike Srbije o pridruživanju Evropskoj uniji, Fight against terrorism as content of Serbian negotiations on association to the European Union",\npages = "126-143"\nSubošić, D.,& Kekić, D.. (2016). Borba protiv terorizma kao sadržaj pregovora Republike Srbije o pridruživanju Evropskoj uniji. in Srbija i Evropska unija : pripreme za pregovore o poglavljima 23 i 24 : tematski zbornik radova\nBeograd : Institut za međunarodnu politiku i privredu : Hanns Seidel stiftung, Kancelarija za Srbiju i za Crnu Goru., 126-143.\nSubošić D, Kekić D. Borba protiv terorizma kao sadržaj pregovora Republike Srbije o pridruživanju Evropskoj uniji. in Srbija i Evropska unija : pripreme za pregovore o poglavljima 23 i 24 : tematski zbornik radova. 2016;:126-143..\nSubošić, Dane, Kekić, Dalibor, "Borba protiv terorizma kao sadržaj pregovora Republike Srbije o pridruživanju Evropskoj uniji" in Srbija i Evropska unija : pripreme za pregovore o poglavljima 23 i 24 : tematski zbornik radova (2016):126-143.


Na Atlantiku zaplenjeno 800 kilograma kokaina, trojica uhapšenih Srbi - 02.09.2019, Sputnik Srbija\nU blizini Azorskih ostrva u Atlantskom okeanu je zaplenjeno oko 800 kilograma kokaina i razotkrivena kriminalna grupa, sačinjena pretežno od srpskih državljana. 02.09.2019, Sputnik Srbija\n15:39 02.09.2019 (Osveženo: 03:03 26.08.2021)\n© MUP SrbijeJedrilica na Azorskim ostrvima u kojoj je zaplenjen kokain\n© MUP Srbije\nKako je saopštio direktor policije Vladimir Rebić, na osnovu operativnih podataka srpske policije, grupa se bavila krijumčarenjem tog narkotika iz Južne Amerike u Evropu.\n„Nakon višemesečnog operativnog rada pripadnika kriminalističke policije, tačnije Službe za borbu protiv organizovanog kriminala i Tužilaštva za organizovani kriminal, u saradnji sa kolegama iz Španije i Velike Britanije uspešno je realizovana zaplena oko 800 kilograma kokaina“, kazao je Rebić, saopštio je MUP.\nPrema njegovim rečima, nakon prikupljenih informacija da se ta organizovana kriminalna grupa bavi distribucijom narkotika, kao i saznanja o konkretnom načinu i vremenu transporta kokaina iz Južne Amerike, pripadnici srpske kriminalističke policije su o tome obavestili španske kolege.\nŠpanska policija, na osnovu tih informacija, u Atlanskom okeanu zaustavila je jedrilicu u kojoj je pronađen kokain, naveo je Rebić.\nRebić je istakao da su tom prilikom kolege iz Španije uhapsile trojicu osumnjičenih članova posade, koji su državljani Srbije, Meksika i Rusije.\nDirektor srpske policije je dodao da je istovremeno u Srbiji izvršen pretres na četiri lokacije i da su uhapšene još dve osobe osumnjičene da su, kao članovi te organizovane kriminalne grupe, davali logističku podršku trojici uhapšenih na jedrilici, dok se za jednom osobom intenzivno traga.\n„Ova akcija jasno pokazuje opredeljenost i posvećenost srpske policije u borbi protiv narkotrafikinga i želim da čestitam pripadnicima kriminalističke policije na ovom izuzetno dobrom rezultatu i da se ujedno zahvalim kolegama iz Španije i Velike Britanije na uspešnoj saradnji“, zaključio je Rebić.


Predsednica Vlade Republike Srbije Ana Brnabić učestvovala je na petom Samitu o Zapadnom Balkanu u Londonu koji je okupio lidere Zapadnog Balkana i najviše evropske zvaničnike da razgovaraju o aktuelnim ekonomskim, političkim i bezbednosnim temama.\nCentralna tema razgovora učesnika Samita je ekonomija i regionalna ekonomska saradnja. Samit je otvorila britanska premijerka Tereza Mej, priredivši prijem za šefove delegacija.\nObraćajući se na panelu posvećenom ekonomiji, predsednica Vlade Srbije Ana Brnabić rekla je da je za Zapadni Balkan važan ekonomski razvoj i da je zajednički izazov brži i dinamičniji rast BDP-a. Govoreći o izazovima regiona, ona je navela da obim direktnih stranih investicija u regionu od četiri milijarde evra godišnje treba povećati i intenzivno raditi na smanjenju stope nezaposlenosti među mladima i problemu odliva mozgova.\n„Jačanje regionalne saradnje je naša šansa koju ne smemo da propustimo“, naglasila je Brnabić. Ona je istakla da je regionu neophodno brže sprovođenje Višegodišnjeg akcionog plana za Regionalni ekonomski prostor Zapadnog Balkana, koji je usvojen na Samitu u Trstu i koji obuhvata trgovinu, investicije, mobilnost i digitalno povezivanje.\nPredsednica vlade rekla je da je”regionu potreban novi model ekonomskog rasta zasnovan na investicijama u inovacije i nove tehnologije, istraživanje i razvoj i kreiranje povoljne klime za start-apove. Brnabić je istakla da moramo da razvijamo ekonomiju koja će u fokusu imati digitalizaciju, inovacije i IT. Ona je dodala da modernizacija privrede istovremeno znači i pomeranje celog društva unapred.\nNeophodan preduslov za građenje moderne ekonomije jeste nastavak strukturnih reformi i jačanje vladavine prava. Brnabić je istakla da je u fokusu rada Vlade Srbije borba protiv korupcije, modernizacija javne administracije i sistemsko uvođenje elektronskih servisa za građane i privredu, čime poboljšavamo uslove poslovanja i podižemo kvalitet života našim građanima.„Infrastrukturne investicije osnov su za jaku ekonomiju: bez dobre infrastrukture nema razvoja trgovine niti bržeg ekonomskog rasta“, naglasila je predsednica vlade.\nU sprovođenju Akcionog plana za Regionalni ekonomski prostor postignut je napredak u oblasti međusobnog priznavanja profesionalnih i akademskih kvalifikacija koji će olakšati mobilnost, dok će projekat elektronske razmene dokumenata ubrzati carinske i granične procedure. Brnabić je, takođe, istakla važnost Regionalne investicione platforme, koju su zajednički pripremile regionalne privredne komore i koja potencijalnim investitorima predstavlja mogućnosti za ulaganja u regionu.\nPored ekonomskih tema i ekonomske saradnje, lideri Zapadnog Balkana i evropski zvaničnici razgovarali su i o aktuelnim bezbednosnim temama. Premijerka Brnabić rekla je da je Srbija posvećena jačanju stabilnosti u regionu i da, istovremeno, daje aktivan doprinos očuvanju mira u svetu. „Po broju angažovanih pripadnika u mirovnim misijama u mandatu UN, Srbija je na 10. mestu u Evropi, a na trećem mestu proporcionalno u odnosu na broj stanovnika“, istakla je Brnabić. Ona je posebno naglasila ulogu Srbije u toku migrantske krize, kada je, kako je naglasila, Srbija pokazala posvećenost očuvanju stabilnosti i evropskim vrednostima.


PODGORICA - Marković je poručio da radovi neće koštati milijardu i 300 miliona eura, već da će to biti 890 miliona eura.\nIvanović savjetnik Đukanovića za ekonomiju\nPODGORICA - Predsjednik skupštinskog Odbora za turizam, poljoprivredu, ekologiju i prostorno planiranje Petar Ivanović potvrdio je da će biti savjetnik predsjednika Crne Gore Mila Đukanovića.\nMandić: Predsjednik Skupštine neće dozvoliti hapšenje Kneževića\nPODGORICA - Jedan od lidera DF-a Andrija Mandić je rekao da su „veoma ozbiljno" razgovarali sa Brajovićem nastojeći da razjasne, kako kaže, „smije li policija da hapsi u domu naroda".\nSkupštinu se neće pitati za koncesiju na Aerodrome\nPODGORICA - Skupština neće imati priliku da se izjasni o namjeri Vlade da aerodrome da pod koncesiju, jer to, kako su "Vijestima" potvrdili iz izvršne vlasti, nije predviđeno Zakonom o koncesijama.\nCrna Gora povećava PDV na 21%\nPODGORICA - Skupština je danas usvojila Fiskalnu strategiju Crne Gore do 2020. godine, kao i predložene izmjene i dopune zakona o porezu na dodatu vrijednost (PDV)-u i o akcizama.\nSkupština Crne Gore izglasala članstvo u NATO\nCETINJE - Skupština Crne Gore je na sjednici koja je održana na Cetinju sa 46 glasova ZA izglasala Predlog zakona potvrđivanja Sjevernoatlantskog ugovora, a formalan prijem očekuje nas na NATO samitu u maju.\nGorivo u Crnoj Gori skuplje za 11 centi od Božića\nPODGORICA - Skupština je prije nekoliko dana usvojila izmjene zakona o akcizama koje predviđaju povećanje akciza na sve vrste goriva za devet centi.\nGlasanje o NATO-u vraća Demokratski front u Skupštinu\nPODGORICA - Jedan od lidera Demokratskog fronta i predsjednik Nove srpske demokratije Andrija Mandić boravio je juče u Beogradu da bi se, između ostalog, konsultovao o povratku ovog političkog saveza u crnogorski parlament.\nU ponedjeljak protest ispred Skupštine Crne Gore zbog Vladinih mjera ekonomske politike\nPODGORICA - Predstavnici USSCG pozvali su svoje članove i sve građane Crne Gore da se pridruže protestu i pokažu solidarnost sa onima na koje se odnose mjere koje je usvojila Vlada.\nSinđelić priznao da je organizovao napad u Crnoj Gori\nPODGORICA - Sinđelić priznao crnogorskim istražiteljima da je okupio ljude, obezbedio im vojnu i policijsku opremu koja bi im poslužila da se 16. oktobra uveče što brže i sigurnije domognu zgrade Skupštine.\nKonstituisana nova Skupština Crne Gore, predsjednik nije izabran\nPODGORICA - Nije poznato kada će sjednica biti nastavljena, a neizvjesno je i da li će opozicija dugoročno bojkotovati rad Skupštine.\nĐukanović: Staćemo na put onima koji žele da ruše državu\nPODGORICA - "Imamo dokaze i stvaraju se uslovi da se dižu optužnice. Sve se ovo dogaĐalo zbog politike, i ovo je sve uraĐeno u dosluhu s političkim faktorom u Crnoj Gori", izjavio je Đukanović.\nPajović podnio prijavu protiv poslanika Demokratskog fronta\nPODGORICA - Prijava se podnosi protiv poslanika koji su "svojim neprimjerenim i nedoličnim ponašanjem na sjednici Skupštine, 4. jula, narušili ugled parlamenta i prekršili Etički kodeks poslanika".\nZamalo tuča u Skupštini Crne Gore\nPODGORICA - Sve se desilo tokom pauze, pa su zato gledaoci ostali uskraćeni za “živu sliku” još jednog skandaloznog zasijedanja parlamenta.\nPODGORICA - On je nedavno kazao da će u narednom periodu malo boraviti u parlamentu jer će se posvetiti terenskom radu i susretima sa građanima koji podržavaju Demokratski front.\nPajović: Sada je trenutak za deblokadu Skupštine\nPODGORICA - Novoizabrani predsjednik Skupštine Crne Gore, Darko Pajović je nakon polaganja zakletve, najavio da je vrijeme da se prekine blokada parlamenta.\nSmijenjen Krivokapić, izabrani novi ministri\nPODGORICA - Do izbora novog predsjednika, parlamentom će predsedavati potpredsvjednik Skupštine Milutin Simović iz DPS-a.\nĐukanović: Vlada izbornog povjerenja moguća i nakon izbora\nPODGORICA - Đukanović je rekao da mu je sasvim logično što su višemjesečne tenzije kulminirale na onakav način u Skupštini.\nPoslanici DF-a Đukanoviću: Milo, lopove; Đukanović odgovorio: Bravo, kreteni\nPODGORICA - Sjednica Skupštine Crne Gore na čijem je dnevnom redu izbor vlade izbornog povjerenika, prekinuta je danas zbog verbalnog incidenta u skupštinskoj sali.\nGvozdenović će biti saslušan zbog garancija za hotel As\nPODGORICA - Odbor za ekonomiju, finansije i budžet podržao je inicijativu za kontrolno saslušanje ministra održivog razvoja i turizma u vezi sa validnošću izdate garancije za završetak radova na hotelu As u Perazića Dolu.\nKrivokapić otkazao sjednicu: Poslanici DPS-a tražili izostavljanje tačaka mimo dogovora\nPODGORICA - Sjednica Skupštine Crne Gore, na čijem dnevnom redu je bilo 15 tačaka, među kojima i predlog za razrješenje predsjednika parlamenta Ranka Krivokapića, neće biti održana danas.\nDemokratski front i SNP odustali od smjene Krivokapića\nPODGORICA - Sjednica Kolegijuma predsjednika parlamenta, na kojoj će biti određen datum sjednice na kojoj će se raspravljati o razrješenju Krivokapića, zakazana je za petak.\nGrupa poslanika traži Krivokapićevu smjenu\nPODGORICA - Tridesetšest crnogorskih poslanika pokrenulo je danas inicijativu za razrješenje predsjednika parlamenta Ranka Krivokapića sa te funkcije.\nSimović: Pokrećemo smjenu Krivokapića\nPODGORICA - Vlast i opozicija nijesu mogle da se dogovore o dva pitanja: poziciji predsjednika Skupštine, Ranka Krivokapića i Radio televizije Crne Gore.\nKrivokapić: Razgovori bi mogli da se oduže\nPODGORICA - Krivokapić je kazao da je bilo riječi o Javnom servisu, ali i o ostalim medijima. Današnji razgovori trajali su rekordnih pet sati.\nPoništena odluka kojom je Solana proglašena zaštićenim područjem\nPODGORICA - Ustavni sud Crne Gore proglasio je neustavnom Odluku o izmjeni i dopuni Prostornog plana Crne Gore do 2020. godine, koju je 2012. donijela Skupština.\nĐukanović dobio povjerenje crnogorskog parlamenta\nPODGORICA – Crnogorski parlament je nakon tri dana debate u srijedu kasno navečer izglasovao povjerenje vladi premijera Mila Đukanovića, a odlučujuća je za opstanak vlade bila potpora oporbene stranke Pozitivna Crna Gora.\nĐukanović i Krivokapić žestoko o političkoj korupciji\nPODGORICA - Premijer tvrdi da nije lud da bude korumpiran zbog dva glasa koja ne daju većinu, ali i poručuje da će lično on, ako se pokaže da Krivokapić nema podršku većine u Skupštini, pokrenuti inicijativu za njegovu smjenu.\nKrivokapić ne ide na Vladin novogodišnji prijem\nPODGORICA - Izvor blizak Krivokapiću je rekao da to ne žele da komentarišu "jer je to samo po sebi dovoljno i jasno".


BORS: Prioritet - mjesečni dodatak za nezaposlene demobilisane borce - Glas Srpske\nBORS: Prioritet - mjesečni dodatak za nezaposlene demobilisane borce\nSrna 25.09.2020 17:12\nBANjALUKA - U Republici Srpskoj prioritetno treba rješavati pitanje nezaposlenih demobilisanih boraca koji imaju manje od 60 godina, definisanjem njihovog primanja mjesečnog boračkog dodatka ili neke druge vrste mjesečnog primanja, zaključilo je danas Predsjedništvo Boračke organizacije Srpske.\n- Nezaposleni demoblisani borac je lice koje se nalazi na evidenciji Zavoda za zapošljavanje i na evidenciji Poreske uprave Srpske kao lice bez primanja - napomenuo je predsjednik Predsjedništva Boračke organizacije Republike Srpske Goran Rogić nakon sjednice Predsjedništva.\nOn je rekao da će BORS sa resornim ministarstvom tražiti podatke o nezaposlenim demobilisanim borcima sa evidencije Zavoda za zapošljavanje zaključno sa 31. decembrom 2019. godine.\nRogić je naveo da je nakon tog datuma nastupila zakonska promjena vezana za zdravstveno osiguranje, te da je veliki broj lica iz te populacije napustio evidenciju Zavoda.\nOn je najavio da će biti formirana i radna grupa koja će to utvrđivati kako bi se mogao izračunati neophodan iznos za borački dodatak, sa čijim prijedlogom će se ići prema Vladi Srpske.\nRogić je rekao da je Predsjedništvo BORS-a sagledalo mjere koje su predložene na nedavnom sastanku predstavnika BORS-a i Vlade Srpske, ističući da tu ima i afirmativnih mjera.\nMinistar rada i boračko-invalidske zaštite Republike Srpske Duško Milunović naveo je da je stupanjem na snagu Zakona o posredovanju u zapošljavanju prestala potreba da se nezaposlena lica javljaju na evidenciju Zavoda za zapošljavanje radi ostvarivanja zdravstvenog osiguranja, tako da je i veći broj lica iz kategorije nezaposlenih demobilisanih boraca otišao sa evidencije Zavoda.\n- Otud i loša procjena Boračke organizacije o broju nezaposlenih demobilisanih boraca i zato smo se opredijelili da se formira radna grupa koja će utvrditi tačan broj nezaposlenih demobilisanih boraca - naglasio je Milunović.\nOn je podsjetio da je nedavnom sastanku sa predstavnicima BORS-a Vlada predložila određene mjere koje se odnose na zapošljavanje i samozapošljavanje nezaposlenih demobilisanih boraca.\nMilunović je rekao da je prva mjera bila vraćanje poreza i doprinosa za poslodavce u realnom sektoru koji zaposle demobilisanog borca, zatim obezbjeđenje sredstava za samozapošljavanje od 10.000 KM i izrađivanje socijalne karte nezaposlenih demobilisanih boraca po svim lokalnim zajednicama.\nPredsjednik Odbora ratnih vojnih invalida Boračke organizacije Radan Ostojić naveo je da je od oko 31.000 ovih lica nezaposleno nešto više od njih 1.000, navodeći da je znatan broj invalida zaposlen zahvaljujući zakonskim pogodnostima koje imaju poslodavci zapošljavanjem invalida.\nOn je istakao da je na sastanku sa predstavnicima Vlade Srpske dobijeno obećanje da će se u pripremi za budžet Srpske za narednu godinu razmišljati o stavci za povećanje invalidnina, “koje vjerovatno neće biti za 10 odsto”, koliko su predlagali.\nCIK ignoriše opštine bez novca za zaštitnu opremu\n30. 10. 2020 07:55\nDodik: Sve više zaraženih traži ljekarsku zaštitu, a kapaciteti ograničeni\n29. 10. 2020 22:40\nOtvoren počasni konzulat u Beču\n29. 10. 2020 21:28\nU izolatorijumu Podhrastovi liječi se 96 zaraženih virusom korona\n29. 10. 2020 20:13\nTurković: "mali Šengen" postaje dio Berlinskog procesa\n29. 10. 2020 19:31\n29. 10. 2020 19:18\nAbdić pušten iz zatvora da vodi kampanju\n29. 10. 2020 19:08\nCIK: Kazne za plaćeno oglašavanje prije početka izborne kampanje\nSatler: BiH zagađenija tri puta više od evropskog maksimuma\n29. 10. 2020 17:51\nIzvještaj Vlade Savjetu bezbjednosti UN: Srpska opredijeljenja za Dejtonski sporazum\n29. 10. 2020 17:33\nDodik: BiH neće oklijevati sa tužbama ako ne bude dogovora sa Hrvatskom\n29. 10. 2020 17:30\nVišković i Petri o novom programu podrške\n29. 10. 2020 17:17\nDodik razgovarao sa Lavrovim: Srpska od Rusije želi da nabavi 250.000 doza vakcine do Nove godine\n29. 10. 2020 16:51\nČović: U BiH ne funkcionišu ni izvršna ni sudska niti zakonodavna vlast\n29. 10. 2020 16:15\nPetković: Stranci u pravosuđu BiH relikt prošlosti\nVučić: Terorizam nikad neće pobijediti\n29. 10. 2020 16:11


Umro je književnik Momčilo Moma Dimić - Fondacija Srpski legat\n08 jun 2019 MK\nNa današnji dan, 8. juna 2008. godine umro je književnik, pesnik, prevodilac, romansijer, putopisac, esejista i scenarista Momčilo Moma Dimić.\nRođen je 28. februara 1944. godine u Beogradu i diplomirao je na Filozofskom fakultetu, a svoj najpoznatiji roman Živeo život Tola Manojlović, koji je potom pretvoren u pozorišnu predstavu i TV dramu, napisao je još tokom studija.\nBio je član Udruženja književnika Srbije i umetnički direktor Beogradskih međunarodnih susreta. Objavio je četrdesetak knjiga, uspešno se baveći i prevođenjem, naročito sa švedskog jezika. Takođe je napisao i scenario za Šijanov film Kako sam sistematski uništen od idiota.\nMoma Dimić je dobitnik mnogih domaćih i međunarodnih priznanja, a danas postoji nagrada koja nosi njegovo ime i dodeljuje se za prozno delo koje na umetnički relevantan način ostvaruje veze sa drugim kulturama.\n1960. godine rođen je istoričar književnosti i profesor Aleksandar Jerkov;\n2001. godine umro je glumac, reditelj i profesor Branko Pleša;


Akcija "Granica": Uhapšeno 12 lica, pronađeni droga, oružje, novac i limuzine\n05/07/2018 | 18:12 ⇒ 18:18 | Autor: SRNA\nU policijskoj akciji pod kodnim nazivom "Granica", sprovedenoj danas na području Brčko distrikta, Bijeljine i Tuzlanskog kantona, uhapšeno je 12 lica zbog organizovanog kriminala u vezi sa krivičnim djelima neovlaštena trgovina droge, oružja, municije i proizvoda dvojne namjene.\nBrčko - policijaFoto: SRNA\nŠef Policije Brčko distrikta Goran Pisić rekao je na konferenciji za novinare\nda je tokom pretresa pronađeno više od kilogram kokaina, pola kilograma skanka, te mala laboratorija u jednoj kući u Brčkom.\n"Pronađena je i veća količina oružja i municije, oko 50.000 KM, kao i više skupocjenih automobila", naveo je Pisić i dodao da je aktivnostima obuhvaćeno 26 lica, a 12 je lišeno slobode.\nOn je napomenuo da su u akciji, osim brčanske policije, učestvovali i pripadnicima MUP-a Republike Srpske, MUP-a Tuzlanskog kantona i Agencije za istrage i zaštitu BiH.\n"Do sada su pretresi vršeni na 14 lokacija, i to 11 na području Brčko distrikta i tri na području Bijeljine", dodao je Pisić.\nRečeno je i da je policija Brčko distrikta pod nadzorom Tužilašta BiH u novembru 2017. godine počela da radi na prikupljanju dokaza, kao i da je podršku akciji pružio MUP Austrije.\nIz Policije Brčko distrikta naglasili su da će akcija biti nastavljena.\nIZ MUP-a Republike Srpske saopšteno je da su u ovoj akciji učestvovali pripadnici Uprave MUP-a za organizovani i teški kriminalitet, u saradnji sa policijom Brčko distrikta i Agencijom za istrage i zaštitu BiH, a pod nadzorom Tužilaštva BiH.\nAktivnosti pripadnika MUP-a Republike Srpske realizovane su na području Bijeljine i Šamca, navodi se u saopštenju.\nMUP Srbije: Uhapšena 21 osoba zbog droge i oružja\nU nesreći kod Prnjavora poginuli Dario Petrović i Ljubiša Ninković\n09:54 > Beograd: Muškarac stradao u požaru\n16:36 > Gacko - U požaru smrtno stradalo jedno lice\n15:25 > Doboj: Hapšenje zbog "obljube sa djetetom mlađim od 15 godina"\n15:14 > Za deset mjeseci 104 osobe poginule u saobraćajnim nezgodama


Apple zvanično najvrednija kompanija - Lux Life luksuzni portal\nTokom kratkog vremenskog perioda prošle srede, deonice tehnološkog giganta – koje su samo ove godie, uprkos pandemiji porasle za 60 % - kolektivno su se popele do neverovatne sume. Svaka deonica se trenutno prodaje po ceni od oko 470 dolara, ali će uskoro biti daleko pristupačnije kada se budu podelile četiri-za-jedno, što će dovesti do cene od skoro 117 dolara po deonici. Ovo deljenje neće ni u kom slučaju negativno uticati na generalnu vrednost kompanije, već će jednostavno značiti da će oni imati više deonica u cirkulaciji, što će dalje finansirati njihovu ekspanziju.\nOsim toga, kompanija Apple je redak primer koji pokazuje pozitivan uticaj pandemije korona virusa. Pad cene nafte je sa trona zbacio svog prethodnog kralja, Saudi Aramco, pa je kompanija Apple jednostavno zakoračila i zauzela to mesto. Saudijska kompanija prešla je prag od dva triliona, kada se pojavila na berzi prošlog decembra, nakon čega je njihova vrednost malo pala.\nIako će tehnološki gigant verovatno nastaviti sa svojim usponom, oni se ne mogu osloniti samo na svoj pedigre – barem ne, ako žele da budu broj jedan. Druge gigantske kompanije, kao što su Amazon i Microsoft, takođe se približavaju ovoj cifri, poprilično brzo.\nJedan od razloga za rast vrednosti kompanije Apple tokom pandemije, svakako su brojne striming usluge koje se naplaćuju, uključujući Apple TV + i Apple Music, gde je evidentan rast broja korisnika tokom ovog kobnog perioda. Već sada, na internetu možete pronaći brojne glasine o lansiranju iPhone 12 modela, a ako on bude uspešan kao njegovi prethodnici, put prema zvezdama svakako postaje manje trnovit.\nElon Mask postao četvrti najbogatiji čovek sveta\nPo svemu sudeći, Elonu Masku je nedelja počela na savršeni način, nakon što je rast vrednosti deonica njegove kompanije Tesla doveo do povećanja njegovog bogatstva za čak 7.8 milij...


BJELIN SIN je opasno dobar frajer, a preti da nadmaši čak i svog slavnog oca!(FOTO) – Ženski kutak\nSin Dragana Bjelogrlića odabrao je zanimanja kojim se bavi i njegov otac\nAleksej Bjelogrlić, mlađe dete glumca Dragana Bjelogrlića, završio je 14. beogradsku gimnaziju i upisao pre dve godine glumu na Fakultetu dramskih umetnosti u klasi profesora Dragana Petrovića – Peleta. A sada je postao i član jednog od najeminentnijih pozorišta u regionu – Jugoslovenskog dramskog pozorišta! Verovatno jedan od najmlađih ikada…\nMladi glumac Aleksej Bjelogrlić od danas je član Jugoslovenskog dramskog pozorišta, saopšteno je iz tog teatra.\n„Jugoslovensko dramsko pozorište je značajno podmladilo ansambl kome su se u poslednje dve godine pridružili Milica Gojković, Joakim Tasić, Miodrag Dragičević, Sanja Marković, Jovana Belović a od danas i Aleksej Bjelogrlić. Njega krajem septembra očekuje premijera predstave „Široka zemlja“ Artura Šniclera u režiji Marka Manojlovića a već u oktobru premijera predstave „Zagreb – Beograd via Sarajevo“ Jelice Zupanc u režiji i adaptaciji Gorčina Stojanovića u kojoj će igrati Ivu Andrića“, navodi se u saopštenju.\nAleksej Bjelogrlić sin je glumca Dragana Bjelogrlića, televizijska publika imala je priliku da ga upozna u seriji „Senke nad Balkanom 2“ gde je tumačio lik Stanislava. Igrao je malog Tirketa u filmu „Montevideo bog te video“, a imao je i epizodne uloge u serijama „Žigosani u reketu“ i „Južni vetar“.\nPo gradu kruže priče da mlađani Aleksej, pored talenta za glumu, koji je očigledno nasledio od svog oca, ima i talenta da osvaja ženska srca, pa tako važi za jednog od najpoželjnijih mladih glumaca.\nPovezane vesti:aleksej bjelogrlić, Dragan Bjelogrlić, glumac


Bez odluke o visini minimalne cene rada za 2016. godinu - Ekonomske Vesti\n7. sep. 2015 Andrija Matić 0 Comments Aleksandar Vulin, minimalna cena rada, Ministarstvo finansija, Ministarstvo rada, Nebojša Atanacković, sindikati, Unija poslodavaca Srbije\nPredsedavajući Socijalno-ekonomskom savetu Republike Srbije i predsednik Unije poslodavaca Srbije Nebojša Atanacković izjavio je da članovi ovog saveta nisu na današnjoj sednici doneli odluku o visini minimalne cene rada za 2016. godinu.\nAtanacković je na konferenciji za novinare u Vladi Srbije najavio da će 14. septembra biti održana nova sednica tog tela, kada će biti poznat konačan stav po tom pitanju.\nOn je naveo da predstavnici sindikata traže da se minimalna cena rada poveća sa sadašnjih 121 dinar na 143,5 dinara po radnom satu, a poslodavci i predstavnici resornih ministarstava da se ona zadrži na sadašnjem nivou.\nPrema njegovim rečima, postignut je dogovor o tome da radna grupa, koju čine predstavnici četiri organizaciona dela Saveta (sindikati, poslodavci, predstavnici ministarstava finansija i rada), sutra održi sastanak i počne razmatranje njihovih predloga koji su prilično suprotni.\nAtanacković je istakao da predstavnici Unije poslodavaca, Ministarstva finansija i Ministarstva za rad, zapošljavanje, boračka i socijalna pitanja imaju jedan stav u vezi sa minimalnom cenom rada, a da sindikati imaju drugačiji.\nU toku nedelje ćemo videti da li ti stavovi mogu da se eventualno približe, pri čemu ćemo narednog ponedeljka održati sednicu, tako da ćemo imati stav Saveta po pitanju visine minimalne cene rada, rekao je on.\nAtanacković je istovremeno ukazao na to da firme imaju manje prometa, da se smanjila potrošnja i da su se u nekim opštinama povećali parafiskalni nameti firmama.\nOn je podsetio na to da bi Savet, odnosno Vlada Srbije ukoliko se članovi Saveta o tome ne dogovore, do 15. septembra trebalo da se izjasni o minimalnoj ceni rada.\nMinistar za rad, zapošljavanje, boračka i socijalna pitanja i član Socijalno-ekonomskog saveta Aleksandar Vulin naveo je da je Srbija ove godine isplatila otpremine za 14.336 radnika iz preduzeća u procesu privatizacije, u šta je utrošeno 7,6 milijardi dinara.\nVulin je precizirao da su ova lica radila u 176 preduzeća, a da je za isplaćivanje otpremina za radnike preduzeća koja su u procesu privatizacije u Fondu za ovu godinu opredeljeno ukupno 16 milijardi dinara.\nApelujem i na radnike i na sindikate da nam se obraćaju i da koriste prava koja nudimo iz socijalnog programa. Ozbiljni smo u ovom procesu i hoćemo da se završi do kraja, rekao je ministar.\nVlada Srbije je u septembru prošle godine donela odluku o tome da minimalna cena rada za 2015. godinu iznosi 121 dinar po radnom satu.\nMinimalna cena rada se pre toga nije menjala dve godine i iznosila je 115 dinara po radnom satu.\n← Nemačka odlučila: Najviše izbeglica u Severnu Rajnu Vestfaliju\nBugarski: Domaći mlekari su u teškoj situaciji, mogući protesti →\n25. sep. 2014 Luka Matić Komentari su isključeni na Javni dug Srbije dostigao 67,9 odsto BDP-a


Februar - Prosvjetini đaci i studenti obeležili Sretenje u Beču\nU okviru obeležavanja velikog srpskog praznika i Dana državnosti Republike Srbije, u nedelju 15. februara 2015. godine, na Sretenje, u Hramu Svetog Save, u trećem bečkom okrugu, predstavnici Organizacije srpskih studenata u inostranstvu - OSSI , bili su gosti "Prosvjetine škole srpskog jezika".\nProslava je otvorena zajedničkim pevanjem himne "Bože pravde", posle čega su đaci prisutnima pokazali svoj napredak u učenju srpskog jezika. Studenti, predstavnici OSSI, u znak podrške poklonili su đacima škole vežbanke za pisanje, što su ovi oduševljeno prihvatili i zahvalili se toplim osmesima i velikim aplauzom.\nPrisutne je u ime "Prosvjete" pozdravio profesor Srđan Mijalković, podsećajući da je 1835. godine, u Kneževini Srbiji, u Kragujevcu, donet Sretenjski ustav i da se zbog toga 15. februar od 2002. godine obeležava kao Dan državnosti Srbije. Mijalković je istakao da je tvorac tadašnjeg modernog srpskog ustava bio novinar, diplomata i lekar Dimitrije Davidović, istaknuti Srbin koji je živeo i u Beču. On je između ostalog, osnovao "Novine serbske" koje su izlazile u Beču od 1913 - 1821. godine i u ovom gradu pokrenuo alamanah posvećen književnosti pod naslovom "Zabavnik", 1815. godine . Prof. Mijalković je naglasio da je na Sretenje 1804. godine održan Zbor u Orašcu kojim je počeo Prvi srpski ustanak.\n"Važno je da ne zaboravimo svoje korene ni značajne datume države iz koje potičemo, kao što je važno respektovati praznike i običaje države u kojoj živimo" rekao je Mijalković.\nPredstavnici organizacije srpskih studenata u inostranstvu - OSSI, predvođeni potpredsednikom Srđanom Vukovićem, predstavili su se učenicima i njihovim roditeljima i izrazili zadovoljstvo što postoji Srpska škola u Beču koju je pokrenula "Prosvjeta".\nU živahnom i veselom razgovoru sa prisutnima konstatovali su da oni nisu imali takvu privilegiju i priliku da uče i studiraju u Beču na svom maternjem jeziku. Studenti su odgovarali na pitanja zaintersovanih učenika vezanim za način i dužinu studiranja, teškoće i prednosti studiranja u Beču i značaju obeležavanja Sretenja. Posebno zabavno bilo je druženje OSSI-jevaca sa najmlađima - dečicom iz "Prosvjetine male pričaonice", odeljenja škole namenjenog deci predškolskog uzrasta. Tamo su oni bili darovani šarenim crtežima, osmesima i pesmicama najmlađih.\nPosebno lepo bilo je što su studenti medicine upoznali mališane "koji će biti dotkori kad budu veliki", studentkinje pedagogije susrele buduće koleginice- učiteljice, a informatičari dobili aplauz jer "oni prave igrice za decu na kompjuteru".\nBila je ovo još jedna u nizu "Prosvjetinih"akcija, posvećenih očuvanju i promociji srpske kulture i tradicije, ovaj put u dobrom partnerstvu sa "OSSI". Simbolični značaj ove manifestacije bio je veliki jer je srpska mladost po prvi put zajednički obeležila praznik Dana srpske državnosti - Sretenje u Beču. S obzirom da je, po pouzdanim informacijama, to bila jedina organizovana proslava Dana državnosti Republike Srbije u Austriji , čini se da je značaj ove akcije još veći.\nProjekat "Prosvjetina škola srpskog jezika podržan je i sufinansiran od strane Uprave za saradnju s dijasporom i Srbima u regionu!


SSR BHRT-A: Upravni odbor nije ispunio obećanje, situacija je katastrofalna – Analiziraj.ba\nAnaliziraj.ba 18.08.2017 Vijesti 0\nSSR BHRT-A: Upravni odbor nije ispunio obećanje, situacija je katastrofalna\nSamostalni sindikat radnika u BHRT-u oglasio se saopćenjem u kojem ističe kako je stanje u BHRT-u više nego katastrofalno jer je finansijska situacija sve teža i nema novca za isplatu neto plata. Ipak, ističu kako su dobili uvjerenja od menadžmenta da su radnici i obaveze prema njima prioritet.\n“Samostalni, reprezentativni sindikat, koji zastupa više od 500 uposlenih u ovoj medijskoj kući, je na svakom sastanku sa menadžmentom, koji se održavaju na sedmičnom nivou, tražio da se poštuju sve obaveze prema radnicima BHRT-a, ukazivao da radnici rade bez primanja i u nepodnošljivim uslovima i znamo kolike napore ulaže generalni direktor da se sredstva za isplatu (bar) neto plata pronađu kako ne bismo ostali bez ikakvog prihoda.\nTakođer, više puta smo o katastrofalnoj situaciji među radnicima BHRT-a obavještavali i UO BHRT-a, čiji su članovi na sastanku održanom 10. jula, uz prisustvo predstavnika oba sindikata, obećali da će naći način da se prevaziđe ova situacija dok ne počne realizacija ugovora sa EP BiH, ali obećanje koje je dao UO nije ispunjeno”, kažu iz ovogo sindikata.\nIstiču kako su ogorčeni što im kasne plate, ali da su svjesni situacije u kojoj se nalaze, kao i nepostojanja sluha kod domaćih vlasti za njihov problem i uloženih napora generalnog direktora da se te iste plate isplate.\n“Svjesni smo neuplaćenih doprinosa i dugova, ali ne možemo zanijekati činjenicu da doprinosi nisu uplaćeni zbog nedostatka novca. Još prije godinu dana moglo je doći do toga da radnici rade na minimalcu ili sa umanjenom platom (kako bi se i doprinosi uplatili) – na šta reprezentativni Sindikat nikad nije pristao i neće ni pristati.\nReprezentativni Sindikat, kao legalan partner u pregovorima sa generalnim direktorom, očekuje od menadžmenta da, što je prije moguće, stupanjem na snagu novog načina naplate RTV takse, izmiri obaveze prema radnicima. Pošto smo u stalnom kontaktu sa menadžmentom kao reprezentativni Sindikat, već imamo čvrsta uvjeravanja od menadžmenta da su radnici i obaveze prema njima prioritet”, navodi se u saopćenju.\nAnaliziraj.ba 20.05.2018 0\nCIN 19.05.2018 0\nAnaliziraj.ba 16.05.2018 0\nAnaliziraj.ba 15.05.2018 0\nCIN 14.05.2018 0\nAnaliziraj.ba 11.05.2018 0


Ferari mora da napreduje - Auto Moto, F1\nFerari mora da napreduje\nPodrazumevani veb mesta 25.09.2012., 11:38\nFerari je svestan da mora da unapredi automobil kako bi osigurali da Fernando Alonso osvoji titulu, jer se sada Fetel opasno približio na 29 poena. Jedan od glavnih razloga zašto je Alonso na prvoj poziciji je činjenica da su njegovi rivali imali dosta pehova tokom sezone, mada su i Fetel i Hamilton odnosili i pobede čime su pokazali da imaju brze bolide.\nU Ferariju su veoma svesni da ništa nije gotovo:“Iza nas je težak vikend u Singapuru, ali finalni rezultat nije tako loš.“ izjavio je Stefano Domenikali, direktor Ferari tima. „Istina je da je razlika između prvoplasiranog Alonsa i sada drugog Fetela manja nego što je bila ona između Alonsa i Hamiltona, ali je zato povećao prednost u odnosu na ostale ozbiljne konkurente za titulu. Kada je šampionat konstruktora u pitanju, situacija je slična kao i ranije, iako smo za nijansu bliži drugom mestu.\nPred nama je još 6 trka do kraja sezone i moramo da napravimo iskorak po pitanju performansi, jer ne možemo da se oslanjamo na nekonzistentnost drugih timova. Ono gde mi moramo da se poboljšamo su steze koje zahtevaju maksimalan daunfors. Ipak, ne smemo ni da preterujemo sa eksperimentima, kako ne bi napravili nešto što nam neće ići u prilog. Uglavnom je to nešto na čemu treba da radimo i to nam je prioritet u narednim danima. Drugo što nam se postavlja kao prioritet je da ostanemo konzistentni, jer se greške na kraju šampionata uvek skupo plaćaju.“\nOsim na stazi Spa u Belgiji kada ga je sa staze oduvao Grosjean onemogućivši ga da se bori za plasman, Alonso je završio sve trke do sada i na svim trkama osvajao bodove.\nPrethodna vest „Nije Suarez padavičar“\nSledeća vest Nema prodaje Ninkovića\n„Nije Suarez padavičar“\nNema prodaje Ninkovića


Gradi se još jedan most na Savi - Sputnjik Srbija\n05:30 24 Avgust 2019\nGradi se još jedan most na Savi\n12:51 13.04.2015 (osveženo 16:19 05.10.2015) Preuzmite kraći link\nOve godine će početi gradnja još jednog mosta preko Save u Beogradu, najavio je danas državni sekretar u ministarstvu građevinarstva, infrastrukture i saobaraćaja Srbije Miodrag Poledica.\nPoledica je agenciji Beta rekao da će se pored postojećeg mosta na obilaznici oko Beograda kod Ostružnice, graditi još jedan most, za koji će tender biti raspisan u maju.\n„Novi most kod Ostružnice biće finansiran iz ušteda iz kredita Evropske investicione banke u vrednosti od 30 miliona evra. Početak radova se očekuje tokom ove građevinske sezone“, rekao je Poledica.\nSa završetkom tog mosta, istakao je on, na obilaznici oko Beograda postojaće pun profil auto-puta sa šest traka od Batajničke petlje do Ostružnice.\nPoledica je rekao da za završetak punog profila auto-puta beogradske obilaznice nedostaje još 14 kilometara druge trake od Ostružnice do Straževice i 10 kilometara do Bubanj Potoka.\n„Potrebno je izgraditi i 30 kilometara autoputa od Bubanj Potoka do Pančeva“, dodao je državni sekretar.\nPrema njegovim rečima, već je urađen idejni projekat za tu drumsko-železničku obilaznicu od Bubanj Potoka do Pančeva sa još jednim mostom preko Dunava, kod Vinče.\n„Investicija je velika. Pregovaramo sa kineskim partnerima da nađemo način da se to finansira po modelu javno-privatnog partnerstva ili koncesije. Ti pregovori su u toku“, rekao je Poledica.\nZavršićemo 150 kilometara auto-puta za godinu dana\nPlan je da se u Srbiji u 2015. godini i početkom sledeće godine završi 150 kilometara auto-puteva, rekao je Poledica.\nOn je istakao da je to 10 puta više nego što se gradilo u prethodnim godina, kada se godišnje završavalo od 10 do 15 kilometara auto-puteva.\n„Građevinska sezona je počela i trenutno su aktuelna četiri velika gradilišta na auto-putevima u Srbiji. Ukupna vrednost aktivnih radova je oko 1,5 milijardi evra“, rekao je Poledica i dodao da se radovi izvode na više od 250 kilometara auto-puta.\nOn je istakao da je u prvom planu završetak Koridora 10 od Niša prema makedonskoj i od Niša prema bugarskoj granici, a radi se i na Koridoru 11 i na obilaznici oko Beograda.\nPoledica je rekao da se od Niša do makedonske granice radi na 74 kilometra auto-puta, a od Niša prema bugarskoj granici gradi se 86 kilometara. Vrednost radova na ta dva kraka je oko 700 miliona evra.\nPrema njegovim rečima, na Koridoru 11 od Obrenovca do Preljine gradi se 103 kilometra auto-puta, ukupne verdnosti 650 miliona evra, a radi se i na završetku obilaznice oko Beograda.\nOve godine, istakao je Poledica, na toj deonici će biti završena Batajnička petlja i 10 kilometara druge trake auto-puta od petlje Dobanovci do Ostružničke petlje.\nPoledica je dodao i da se u nastavku izgradnje pristupnih saobraćajnica Pupinovom mostu preko Dunava, završava 11 kilometara saobraćajnice profila putnog autoputa između Zrenjaninskog i Pančevačkog puta.\nOn je istakao da će Ministarstvo kroz redovne kontrole proveravati dinamiku radova na gradilištima kako bi se sprečila kašnjenja, a naplatiće i penale predviđene ugovorima, ukoliko to bude potrebno.\nPoledica je najavio i da će u maju početi realizacija velikog projekta rehabilitacije puteva koji zajedno finansiraju Svetska banka, Evropska banka za obnovu i razvoj i Evropska investiciona banka uz učešće iz srpskog budžeta.\n„Taj projekat će trajati pet godina i planirana je rehabilitacija 1.100 kilometara državnih puteva 1. i 2. reda. Hitni radovi koji se finansiraju iz ovog kredita počeće u maju, a obnoviće se putna mreža koja je oštećena prošle godine u poplavama u dužini od oko 150 kilometara“, rekao je Poledica.\nKako je precizirao, biće obnovljeni putevi koji su pretrpeli najveća oštećenja u centralnoj i zapadnoj Srbiji, u delu između Ibarske magistrale i takozvane Drinske magistrale.\nPoledica je podsetio da je nakon velikih majskih poplava prošle godine obnovljeno više od 120 kilometara državnih i lokalnih puteva i 54 mosta.\n„Imamo i nove poplave, odrone i klizišta, a najveća šteta trenutno je na delu Ibarske magistrale između Kraljeva i Raške“, rekao je on i dodao da je na tom pravcu došlo do otcepljenja puta u dužini od 20 metara.\nPoledica je rekao da ekipe putarskih preduzeća već nasipaju materijal koji će popuniti to otcepljenje i da će uskoro u funkciji biti obe trake magistrale.\nPančevo, tender, Ostružnica, most, Poledica, Srbija


Promovisan projekat za podsticaj samozapošljavanja Roma\nNaslovnica Sjeverni Sandžak Novi Pazar Promovisan projekat za podsticaj samozapošljavanja Roma\nNa promocija projekta „Ekonomski aktivizam Roma u Novom Pazaru” koji finansira Evropska unija a realizuje Grad Novi Pazar u partnerstvu sa Muslimanskim humanitarnim društvom “Merhamet – Sandžak,” predstavljeni su ključni zadaci projekta koji su proizašli iz dugogodišnjeg rada sa ovim zajednicama i njihovim potrebama. Projekat je deo šireg programa “EU podrška uključivanja Roma – Osnaživanje lokalnih zajednica u inkluziji Roma” koji realizuje Stalna konferencija gradova i opština (SKGO).\nPrema rečima člana Gradskog veća i projekt menadžera Fevzija Murića, projektom se unapređuju aktivnosti koje su usmerene na osnaživanje romske zajednice za aktivno učešće na tržištu rada. Kroz projekat je predviđena obuka 20 osoba romske zajednice za rad u tekstilnoj industriji, obuke za aktivno traženje posla i samozapošljavanje.\nPromociji projekta su prisustvovali predstavnici Centra za socijalni rad, Nacionalne službe za zapošljavanje, razvojne agencija SEDA, koordinator za Rome, predstavnici romskih zajednica u Novom Pazaru, sa kojima će se aktivno sarađivati tokom realizacije projekta.\nProjekat Ekonomski aktivizam Roma u Novom Pazaru” trajaće do septembra 2020, sa ciljem poboljšanja socijalne uključenosti Roma podsticanjem i pružanjem podrške ranjivim grupama u stvaranju mogućnosti za zapošljavanje


Islamski lideri u SAD osudjuju nasilje\nMuslimanski lideri zajedno sa predstavnicima drugih religija osudili su napade na američke ambasade kao protivne učenju proroka Muhameda\nEgipatski demonstranti ispred američke ambasade u KairuxEgipatski demonstranti ispred američke ambasade u Kairu\nAnti-američki protesti na Bliskom istoku\nUbijen američki ambasador u Libiji\nVideoIslamski lideri u SAD osuđuju nasilje\nNasilje u Bengaziju i Kairu je šokiralo Amerikance – uključujući američke muslimane. Grupa muslimanskih lidera u Americi pridružila se juče sveštenicima drugih religija u Nacionalnom pres klubu, ovde u Vašingtonu, kako bi osudili ubistvo američkog ambasadora Krisa Stivensa.\nImam Mohamed Madžid je predsednik Islamskog društva Severne Amerike sa sedištem u Indijani.\n„Žalimo gubitak tog velikog zagovornika slobode“, rekao je Madžid.\nStivens je ubijen u američkom konzulatu u Bengaziju tokom protesta zbog objavljivanja filma na internetu, u kojem se ismeva prorok Mohamed. Madžid kaže da ga je to uvredilo.\n„U redu je biti gnevan, u redu je biti uznemiren, jer volimo proroka. Međutim, treba da odgovorimo na prorokov način, a ne na način koji diktiraju drugi ljudi, koji nam kažu 'podstaknućemo vas da činite nasilje, kako bi ste još više iskrivili sliku o vašem proroku'“, rekao je on.\nFilm je takođe uvredio rabina Dejvida Saperstina, direktora Centra za versku akciju reforme judaizma, ovde u Vašingtonu.\n„Namera je bila da se uvredi i potceni, izvrgne ruglu religija na način za koji im zdravi razum kaže da će izazvati nasilje i to na 11. septembar, godišnjicu napada na Njujork i Vašington. To je posebno odvratan čin, onih koji su umešani u taj film“, rekao je Saperstin.\nSlični protesti su izbijali i ranije. Pre četiri godine u u Indoneziji, nasilje je izbilo u odgovor na film holandskog političara, koji je napao islamsku svetu knjigu Kuran.\nHari Tarin je direktor vašingtonske kancelarije Muslimanskog saveta za odnose sa javnošću, grupe aktivista, koja promoviše integraciju muslimana u američko društvo. On kaže da postoji mali, ali predani segment američkog društva koji nastoji da oskrnavi Islam.\n„Oni ne nastoje da promovišu razumevanje, bolje odnose, demokratiju. Oni demonizuju, podstrekuju mržnju i pokušavaju da marginalizuju američke muslimanske zajednice i pokvare odnose Sjedinjenih Država i pretežno muslimanskih zemalja“, kaže Tarin.\nTarin dodaje da su demonstranti u Libiji i Egiptu na pobunu podstaknuti pomenutim filmom, ali da greše, ako veruju da je Amerika anti-muslimanska zemlja.\n„Poslednja poruka koju želim da pošaljem našoj braći u muslimanskom svetu jeste da su muslimani u Americi aktivna zajednica, koja u potpunosti uživa versku slobodu“, rekao je Tarin.\nPomenuti verski lideri ukazuju da nije u pitanju konflikt između Islama i Amerike, već između marginalnih grupa koje žele da podstaknu taj konflikt.\nod: Danko B.Marin\niz: Martinci - R.Srbija\nMalopre sam čitao o slikama "Piss Christ" i "The Holy Virgin Mary" - šta su hrišćani trebali da urade,koga da ubiju?O slikama se mora dobro informisati,kreativno ući u procese stvaranja,krajnjih idejnih ... Naravno postoji i kič...Pomenuti film nisam gledao ali pored tolike idejne slobode odmah posegnuti za krvavim nasiljem - nema opravdanja.


Teroristički napad na policijsku stanicu u Zvorniku – Zvornik Danas\nNaslovna/VIJESTI/Crna hronika/Teroristički napad na policijsku stanicu u Zvorniku\nCrna hronikaizbor urednikanaslovnaPolitikaVIJESTI\nTeroristički napad na policijsku stanicu u Zvorniku\nRedakcija Send an email 27. aprila 2015\nNapadač na policijsku stanicu u Zvorniku koji je večeras ubio jednog policajca, a dva ranio, ubijen je. Naoružani napadač je večeras oko 19.00 časova upao u policijsku stanicu, uzvikujući „Alahu egber!“\nDogađaje u vezi terorističkog akta pratimo uživo\n21.17 – Beograd će pomoći Srpskoj finansijski i obavještajno\nPremijer Srbije Aleksandar Vučić izjavio je večeras da je teroristički napad na policijsku stanicu u Zvorniku užasna i loša vijest za Republiku Srpsku i Srbiju, koja će pomoći Srpskoj i finansijski i obavještajno.\n„Predsednik /Republike Srpske Milorad/ Dodik izrazio je želju da Srbija pomogne u skladu sa Dejtonskim sporazumom i pravima koja ima, ne rušeći ničiji integritet. Mi ćemo pomoći i finansijski i obaveštajno“, rekao je Vučić za Radio-televiziju Srbije.\nOn kaže da je večeras već dva puta telefonom razgovarao sa predsjednikom Republike Srpske.\nVučić je najavio da će predsjednik Republike Srpske i ministar unutrašnjih poslova Srpske Dragan Lukač za dva dana doći u Beograd, gdje će razgovarati sa njim i ministrom unutrašnjih poslova Srbije Nebojšom Stefanovićem.\n21.13 – Pripadnici SIPE na licu mjesta, dolaze tužioci Tužilaštva BiH\nTužioci Tužilaštva BiH na putu su ka Zvorniku u kome je večeras izvršen teroristički napad na policijsku stanicu, potvrdio je Srni portparol ove pravosudne institucije Boris Grubešić.\nOn je istakao da su izdate i instrukcije MUP Republike Srpske i pripadnicima Agencija za istrage i zaštitu BiH /Sipe/ šta da rade na mjestu događaja.\n„Pripadnici Sipe odmah su po saznanju o napadu izašli na lice mjesta koje obezbjeđuju pripadnici Ministarstva unutrašnjih poslova Republike Srpske“, potvrdila je Srni portparol ove agencije Kristina Jozić.\nOna je istakla da je Sipa u koordinaciji sa MUP-om Republike Srpske mobilizovala sve svoje obavještajne kapacitete radi prikupljanja saznanja i informacija u vezi sa ovim događajem.\n21.09 – Ranjeni policajci izvan životne opasnosti\nPolicajci koji su večeras ranjeni u terorističkom napadu na Stanicu policije Zvornik nalaze se u stabilnom stanju i izvan su životne opasnosti, potvrdio je Srni dežurni ljekar zvorničke Opšte bolnice.\n21.03 – Sjednica Vlade večeras ili tokom noći\nPredsjednik Vlade Republike Srpske Željka Cvijanović zakazala je sjednicu Vlade koja će biti održana večeras ili tokom noći, po povratka ministra unutrašnjih poslova Dragana Lukača iz Zvornik, saošteno je iz Biroa Vlade za odnose sa javnoću.\n21.01 – Ubijen policajac Dragan Đurić\nPolicajac Dragan Đurić ubijen je u terorističkom napadu na policijsku stanicu u Zvorniku, koji je večeras izvršio pripadnik vehabijskog pokreta, saznaje Srna.\nU ovom terorističkom napadu ranjeni su policajci Željko Gajić i Stevo Milovanović, koji su zbrinuti u Opštoj bolnici u Zvorniku.\nNapadač je likvidiran prilikom razmjene vatre i u toku je njegova identifikacija.\nPripadnik vehabijskog pokreta je uz poklič „Alahu ekber“ oko 19.15 časova upao u prostorije policijske stanice i odmah počeo da puca iz automatske puške.\nDio grada oko policijske stanice je blokiran, a mjesto napada obezbjeđuju pripadnici policije sa dugim cijevima.\nU Zvornik je večeras stigao i ministar unutrašnjih poslova Republike Srpske Dragan Lukač.\n20.41 – Dodik: Napad na institucije sistema\nPredsjednik Republike Srpske Milorad Dodik izjavio je večeras Srni da je teroristički napad na policijsku stanicu u Zvorniku dokaz da Srpska ne može da računa obavještajne izvore iz BiH.\nOn je istakao da je ovo napad na institucije sistema i da sigurno nije individualan čin, mada će svi pokušati da to na taj način prezentuju.\nDodik je podsjetio da je napadač izabrao kao metu napada policijsku stanicu, došao sa automatskom puškom, vikao „Alahu ekber“ i bezočno ubio policajca.\nDodik je naglasio da će Republika Srpska, nakon svega ovoga, morati da još jednom stavi na dnevni red svoju bezbjednosnu strukturu.\n„Treba da vidimo na koji način moramo da se branimo od takvih koji iznenada napadaju i udaraju na institucije sistema“, rekao je Dodik.\nPredsjednik Srpske je izrazio saučešće porodici stradalog policajca u terorističkom napadu u kojem su još dvojica policajaca ranjena.\n„Najveća je žal za poginulim policajcem, koji je danas mirno došao na posao. Najveća tuga je za njegovu porodicu kojoj izražavam saučešće“, rekao je Dodik.\nPredsjednik Srpske je naveo da ga je telefonom nazvao premijer Srbije Aleksandar Vučić, koji mu je rekao da prenese izraze saučešća porodici nastradalog policajca.\n20.19 – Ranjeni policajci zbrinuti u zvorničkoj bolnici\nDvojica policajaca, čiji su inicijali Ž.G. i S.M, koji su danas ranjeni u napadu pripadnika vehabijskog pokreta na policijsku stanicu u Zvorniku, medicinski su zbrinuti u zvorničkoj Opštoj bolnici.\nSrna nezvanično saznaje da jedan policajac lakše ranjen, dok je drugi zadobio teže povrede.\nPolicajac čiji su inicijali D.Đ. ubijen je u ovom napadu. Policija je ubila napadača koji je večeras oko 19.00 časova upao u policijsku stanicu, uzvikujući „Alahu egber!“\nPripadnik vehabijskog pokreta dovezao se vozilom do Stanice javne bezbjednosti u Zvorniku, a kada mu je rečeno da tu ne može da se parkira, počeo je da puca, saznaje Srna.\nVeliki broj građana nalazi se ispred Opšte bolnice Zvornik, interesujući se za zdravstveno stanje ranjenih policajaca.\nI ispred zgrade Stanice javne bezbjednosti Zvornik nalazi se veliki broj građana, koji su uznemireni večeranjšim terorističkim napadom\nislamisti policijska stanica teroristički napad vehabije zvornik\nZa manje od sat i po pronađen ukradeni automobil\n11. januara 2017\nNeprihvatljiva proslava 9. januara u RS-u


Objavljeno: 20. 04. 2022. Podeli\nU očekivanju javne rasprave o novom Zakonu o visokom školstvu i znanosti nižu se prijedlozi, posebno na dio koji se tiče izbora rektora Sveučilišta. Rektora sada bira Senat Sveučilišta, a jedan od prijedloga odnosi se i na to tko bi sve ubuduće trebao bir\nODRŽANA DEVETA MEĐUNARODNA NAUČNA KONFERENCIJA SINTEZA\nMeđunarodna naučna konferencija SINTEZA (International Scientific Conference on Information Technology and Data-Related Research) uspešno je održana po 9. put. Konferencija predstavlja idealnu platformu za naučna saopštenja, razmenu informacija i širenje\nObjavljeno: 17. 04. 2022. Podeli\nNaučni radnici na protestu zatražili sigurna zaposlenja i veće plate\nNekoliko desetina naučnih radnika okupilo se danas ispred Ministarstva finansija, tražeći sigurna zaposlenja za mlade naučnike i veće plate. Zahtevi okupljenih, kao i na prethodna tri protesta, jesu da se u nauci obezbedi dosledna primena radnog zakonodav\nObjavljeno: 13. 04. 2022. Podeli\nNakon izjava ministra, reagovao je rektor: Zašto se UO upliće u akademska pitanja?\nPoštovani ministre, ako Nacrtom zakona nisu zadovoljni rektor, Senat, Sindikat i Unija studenata Univerziteta u Zenici, kome treba, pita Jusuf Duraković\nTim mladih naučnika Univerziteta Crne Gore među 10 finalista EU projekta iz oblasti vještačke inteligencije\nTim mladih naučnika Univerziteta Crne Gore uspio je da se plasira među 10 finalista, na konkursu Evropskog konzorcijuma industrijskih i akademskih organizacija BONSAPPS. Za ovaj uspjeh kandidovalo ih je njihovo rješenje iz oblasti vještačke inteligencije


Drumski prevaranti na putevima u Grčkoj 08/08/2016\nS obzirom da smo u poslednjih nekoliko nedelja dobili više napomena naših turista o tzv. "drumskim prevarantima" na putevima u Grčkoj i da je ova pojava poprimila prilično ozbiljne razmere, u obavezi smo da vam damo par saveta i uputimo vas kako da izbegnete ovu neprijatnu i nimalo bezazlenu situaciju koja je već godinama unazad poznata na putevima u Bugarskoj i Mađarskoj pa čak i u Srbiji.\nRadijus kretanja drumskim prevarantima su uglavnom auto-putevi, najčešće se mogu videti u automobilima marke BMW i Mercedes (crne ili sive boje), a po rečima policije u pitanju su uglavnom rumunski i bugarski razbojnici koji glume Turske državljanine.\nKako su nam javili naši turisti, više pokušaja ovakvog presretanja su se dogodili na putu Solun - Evzoni kao i na delu autoputa kod Asprovalte.\nNa koji način varaju turiste\nOvo su dve najčešće metode kojima se koriste razbojnici da bi prevarili turiste i eventualno ih opljačkali:\n• Zaustavljaju vozilo žrtve signalizirajući i mašući rukama iz automobila sa ukradenim tablicama\n• Traže novac glumeći Turke koji su ostali bez novca i sa blokiranim karticama\n• U zamenu nude lažno zlato\n• Voze paraleno sa automobilom žrtava i kroz prozor ukazuju na kvar\n• Kada žrtva zaustavi vozilo, prilaze i nude pomoć\n• Sa zadnjeg sedišta izlaze još dvojica do tada sakrivenih pljačkaša, koji krišom pljačkaju\n• Nekoliko kilometara dalje bacaju dokumenta, a novac zadržavaju\nMoramo da napomenemo da ni u jednom slučaju do sada naši turisti na putevima nisu opljačkani ili povređeni, nije bilo primene sile već su razbojnici isključivo tražili novac i nudili lažno zlato.\nSavet za sve je da se obazrivo zaustavljate na putevima i samo u slučaju potrebe, da ne otvarate prozore pre nego što se uverite ko vas je i zbog čega zaustavio, da nikako ne dajete novac nepoznatim osobama, a pogotovo da ne govorite koliko novca imate u vozilu.\nUkoliko postoji potreba zaustavljajte se isključivo na osvetljenim deonicama puta, najbolje na pumpama, gde postoje kamere i dosta ljudi. Ukoliko neko pokušava da vas zaustavi tokom vožnje, nemojte to činiti, pogotovo ne u zaustavnoj traci, već pođite do prve pumpe ili restorana (motela).\nAko naiđete na drumske prevarante na putu, pokušajte da zapamtite i zapišete što više detalja: model i boju automobila, tablice, broj ljudi koji su u automobilu.\nU slučaju sumnje, kao i potrebe, pozovite policiju u Grčkoj i prijavite na broj 100 ili broj za hitne slučajeve 112 (na ovom broju će vam se operater javiti u maksimalnom roku od 9 sekundi na grčkom, engleskom i francuskom jeziku).\npljacke u grckojputevi grčkaprevaraturcirumunizaustavljanje\nFadil Omerbašić 29/10/2016\nUtisci sa letovanja…


Izraelska vojska uhapsila Palestince osumnjičene za ubistvo vojnika\n► Izraelska vojska uhapsila Palestince osumnjičene za ubistvo vojnika\nIzraelska vojska je večeras saopštila da je uhapsila dva Palestinca osumnjičena za ubistvo jednog vojnika na Zapadnoj obali ove nedelje.\nKako je navedeno, dvojica Palestinaca osumnjičena za ubistvo 18-godišnjeg vojnika uhapšena su kraj Hebrona i oduzet je automobil korišćen u napadu.\nIzraelski TV Kanal 13 je javio da su uhapšena dva brata iz Hebrona.\nPalestinci to još nisu prokomentarisali.\nVojnik koji nije bio na dužnosti nađen je mrtav, s ubodnim ranama, kraj verske škole u kojoj je učio Talmud u okviru programa koji obuhvata vojnu obuku i predavanja iz religije.\nŠest boraca povezanih s Iranom poginulo je u izraelskoj odmazdi iz vazduha na mete palestinskog Islamskog džihada u Siriji kasno sinoć u odgovoru na raketiranje južnog Izraela iz pojasa Gaze,...


BTC $60.451 -4,26%\nETH $3.927 -4,20%\nXRP $1,09 -1,49%\nBCH $616 -2,29%\nEOS $4,60 -2,48%\nDOGE $0,24 -3,17%\nBlumberg saopštava da kompanije u kripto sektoru još uvek imaju problema sa otvaranjem bankovnih računa.\nKompanije u kripto sektoru i dalje imaju problema sa otvaranjem bankarskih računa, saopštava Blumberg 3. marta.\nU izveštaju se navodi pritužba Sem Bankman-Frida, izvršnog direktora kvantitativne kripto trgovinske kompanije Alameda Reserach-a, da “standardni odgovor ‘samo idite u vaš lokalni Chase pogranak’ ne funkcioniše u kripto svetu.” Bankman-Frid je takođe dodao da nije nezakonito za banke da služe kripto biznisima, ali “to je ogromna glavobolja što se tiče usklađenosti u koju ne žele da stave resurse kako bi rešili problem.”\nBlumberg takođe ističe da, dok veće banke izbegavaju da pružaju usluge kripto kompanijama, manje banke pokušavaju da uđu u ovaj sektor. Primer ovoga je Silvergate banka u San Diegu koja se navodi u izveštaju i koja je navodno u novembru 2018. godine podnela zahtev za ICO u kome su kripto kompanije mogle da ulože do 40 milijardi dolara.\nPrema Blumbergu, Soni Sing - direktor marketinga BitPay-a, procesora kripto plaćanja - izjavio je da su mnoge banke odbacile kompaniju.\nInvesticiona, trgovinska i savetodavna blokčein firma NKB Group je još jedan primer kompanije Blumberga koja se borila za uspostavljanje bankarskih odnosa. Ben Sebley, šef brokerske kuće NKB-a, izjavio je:\n“Odbijanje osnovnih usluga bankarstva je ludilo, otežava rast sektora i primorava kompanije da postanu kreativne kako bi rešile problem [...] Banke su previše oprezne.”\nKako je nedavno objavio Cointelegraph, blokčein kompanije na Malti takođe se bore sa otvaranjem bankovnih računa.\nIpak, krajem februara, švajcarska banka Julius Baer objavila je planove da pruži svojim klijentima pristup uslugama digitalne imovine, nakon partnerstva sa kripto startap bankom Seba Crypto.


NBS u 2018. ostvarila dobit od 30,66 milijardi dinara – Bankar.rs\nHome/BANKE/NBS/NBS u 2018. ostvarila dobit od 30,66 milijardi dinara\nKako je objavljeno na sajtu NBS, dobit iz operativnog poslovanja (koja nije proistekla iz kursnih razlika i revalorizacionih rezervi), od ukupno 13,24 milijarde dinara, raspoređena je tako da je 70 odsto, odnosno 9,27 milijardi, preneto u republicki budžet. Od ostatka dobiti, 10 odsto je raspoređeno u osnovni kapital, a 20 odsto u posebne rezerve NBS.\n“Obezbeđujući cenovnu i finansijsku stabilnost, monetarnom politikom smo nastavili da podržavamo kreditnu aktivnost i privredni rast. Zahvaljujuci tome, kao i odgovornoj fiskalnoj politici, Srbija je mogla da napravi ogroman napredak, ostvari najviši rast ekonomske aktivnosti u poslednjoj deceniji i ucini povoljnijim svoje izglede za rast u narednom periodu”, navela je Tabaković u godišnjem izveštaju o poslovanju i rezultatima rada NBS u prošloj godini.\nKako je istakla, ostvareni rezultati su posebno važni ako se ima u vidu da su i 2018. godinu karakterisali brojni izazovi iz medunarodnog okruženja.\n“Popravljanje makroekonomskih performansi, poslovnog i investicionog ambijenta postignuto je zajednickim radom NBS i Vlade Srbije”, rekla je Tabaković.\nNapomenula je da je to smanjilo potrebe za eksternim finansiranjem i povecalo otpornost naše privrede na potencijalne negativne uticaje globalnih faktora.\n“Najbolja potvrda onoga što je postignuto, zahvaljujuci punoj koordinaciji monetarne i fiskalne politike, jeste ostvaren neto dobitak privrede od oko 500 milijardi dinara u 2018. godini. Ovakav rezultat privrede predstavlja znacajan izvor sredstava za investiranje i ukazuje na isplativost ulaganja u našu privredu”, rekla je ona.\nDobit Guverner jorgovanka tabakovic nbs\nSberbank Srbija zajedno sa klijentima sakupila 1,2 miliona dinara za NURDOR


Ovo su rezultati obimne studije koju je nezavisni tim naučnika objavio u časopisu "Lanset", prenosi Bi-bi-si na srpskom.\nIstraživači su analizirali zdravstvene podatke stanovnika 195 zemalja i otkrili da se ljudi različitih generacija osećaju kao 65-godišnjaci u zavisnosti od toga gde žive.\nNa listi zemalja čiji se stanovnici osećaju najmlađe prednjače Japan i Švajcarska, čiji se građani u proseku sa 76,1 godinom starosti osećaju kao da im je 65. Slede Francuska i Singapur, Kuvajt i Južna Koreja.\nNa listi zemalja čiji građani najbrže stare na prvom mestu je Papua Nova Gvineja, čiji se stanovnici već sa 45 godina osećaju kao da im je 65, zatim Maršalska Ostrva i Avganistan, gde se građani tako osećaju sa oko 51. godinom starosti\nProračuni su rađeni na osnovu socio-demografskog indeksa (SDI).\nSDI se zasniva na pokazateljima kao što su prosečan dohodak, obrazovanje i ukupna stopa fertiliteta.\nIstraživanje je pokazalo da, pored toga što ljudi u zemljama u razvoju imaju kraći očekivani životni vek, stanovništvo država sa nižim SDI brže stari.\n"Lideri vlada, kao i ostali koji utiču na zdravstvo, treba da u obzir uzmu i to kada ljudi počinju da pate od negativnih efekata starenja", kaže dr Andela Čeng, vodeća autorka studije.


Australija: U kokainu pronađene opasne supstance i preparat koji izaziva rak - Glas Srpske\nSrna 06.12.2021 09:36\nSIDNEJ- Australijska federalna policija upozorila je da su u kokainu zaplijenjenom u toj zemlji pronađeni opasni agensi protiv životinjskih crva i farmaceutski preparat koji je povučen prije nekoliko decenija zbog izazivanja raka.\n"Droga se često reducira na nisku čistoću korišćenjem niza moćnih hemikalija i takozvanih filera", izjavila je komandant forenzičkih operacija Pola Hadson.\nOna je rekla da se agens protiv životinjskih crva Levamisol "često otkriva u kokainu".\n"Agens može izazvati ozbiljne infekcije kože kod ljudi", upozorila je ona.\nHadsonova je naglasila da se kokain, koji se uglavnom proizvodi u Americi, takođe "siječe" sa fenacetinom, zabranjenim u većini zemalja, jer izaziva rak i oštećuje bubrege, "u pokušaju da se poveća profit ilegalnih dilera droge".\nOna je pozvala građane Australije da budu bezbjedni ovog Božića i da imaju na umu da su njihovi životi često u rukama brutalnih kartela i transnacionalnog organizovanog kriminala, poput odmetničkih motociklističkih bandi u Australiji, kojima nije stalo do toga koje toksične supstance se miješaju sa nedozvoljenim drogama, koje su same po sebi opasne.\nAustralijske vlasti procjenjuju da se svake godine u zemlji konzumira oko 5,6 tona kokaina, što je porast od 80 odsto u posljednjih pet godina, navodi DPA.\nŠerman: Invazija ukrajine tokom igara ne bi oduševila Si Đinpinga\nBerlin šalje 5.000 šljemova u Ukrajinu\nRekordan broj zaraženih u Evropi\nUsvojen zakon koji zabranjuje terapiju konverzije LGBTK populacije\nSZO: Prošle nedjelje najveći broj zaraženih širom svijeta\nPorodična svađa na Siciliji završena krvavo - 5 mrtvih\nLavrov: Međnarodni sistem trese groznica\nKraj svjetskog poretka kakav poznajemo?\nKorona "eksplozija" u Austriji - više od 35.000 oboljelih\nU Njemačkoj novi rekord - 164.000 novozaraženih\nOleg Navaljni na listi traženih lica


Ima li Petrić tajni recept za Partizan? - Meridianbet Vesti\nSrbija Author:\tCentrala Bg - 24/09/2017\nIma li Petrić tajni recept za Partizan?\nPosle neočekivanih 1:1 sa Napretkom pred svojim navijačima, Partizan nije imao previše vremena da analizira uzroke rezultatskog podbačaja, jer je već u nedelju na redu duel 11. kola Super lige Srbije na Banjici, gde će mu se suprotstaviti domaći Rad.\nManjak koncentracije u zoni napada zbog čega su mnoge prilike za gol propuštene, koštao je šampiona novog neosvajanja celog plena, pa sada zaostatak za Večitim rivalom iznosi pet bodova. Zanimljivo je da Crno-beli nijednu od tri utakmice koje su ove sezone igrali u sredu (Olimpijakos, Voždovac, Napredak), nisu uspeli da reše u svoju korist, pa se već u pomalo senzacionalističkom maniru u nekim medijima pominje kako je sreda ”ukleta” za ovaj sastav.\nNažalost, u pitanju je sastav u kome u duelu sa Radom neće biti Zorana Tošića, kome sreda jeste bila malerozna jer se povredio upravo u susretu sa Napretkom. Ne zna se tačno koliko će trajati Tošićev oporavak, ali je sigurno da će propustiti mečeve reprezentacije sa Austrijom i Gruzijom, kao i sledeće duele koje Partizan ima u UEFA Ligi Evrope.\nPored njega, na terenu neće biti ni Nemanje Miletića, dok postoje neke šanse da Sejduba Suma dobije određenu minutažu.\nRad je bez pobede u četiri prethodna prvenstvena kola, a seriju je pre nekoliko dana prekinuo trijumfom nad Zemunom, doduše u Kupu Srbije i to posle jedanaesteraca, ali je ipak koliko-toliko prikupljeno samopouzdanje pred gostovanje šampiona.\nTrener Rada Gordan Petrić je svojevremeno sarađivao sa Miroslavom Đukićem u njegovom prvom mandatu na klupi Partizana, pa će pokušati da nešto od tog iskustva primeni u igri svoje ekipe. Partizan inače nije izgubio od Rada od 2008. godine, a sa poslednjih pet ligaških gostovanja na Banjici, u Humsku se vratio sa četiri pobede.\nTags:kvote, Meridianbet, Miroslav Đukić, Partizan, Rad, Super liga, UEFA, Zoran Tošić